سەرنجێک لەسەر کوشتنی بەرپرسانی ڕژیمی ئێران! سازمانی خه‌بات کوردستانی ئێران\nلەماوەی چەند حەوتوو و چەند مانگی ڕابردوودا، كوشتنی چەند كەس لە بەرپرسانی ئەتۆمی ڕژیمی ئێران ڕووی داوە کە ناکۆکی قوڵی پەیوەندی ڕژیمی ئێران و ئیسراییلی گەیاندۆتە لوتکە چونكە لە دو دەیەی ڕابردوو، ئەو کردەوانە لەلایەن بیروڕای گشتی،میدیاکان و شارەزایان، بە ئیسراییل نیسبەت دراوە،بەڵام بە دەگمەن ئیسراییل بەرپرسایەتی لە ئەستۆ گرتووە .\nدیارە زۆربەی ئەم کردەوانە پێویستی بە مانگ و ساڵ هەیە بۆ داڕشتن و پشتیوانی لۆجێستیک و ئابوری، و لە هەمووی گرنگتر سیخور(جاسوس)، هێزی ئەمنیەتی و تیمی زەربە وەشێنی كارامەی پێویستە،و ئەمەش ئەو گومانە بە هێز دەکات کە وڵاتێک لە پشتی ئەم کردەوانەیە.\nلە دوایین کردەوە دا،موحسین فەخریزادە، كە فەرماندەی سپای تیرۆریستی پاسداران و بەرپرسی ڕێکخراوی لێکۆڵینەوە و داهێنانی وەزارەتی بەرگری، لە شاری دەماوەند كوژرا، ڕژیم، ئیسراییل بە تاوانبار دەزانێ لە كوشتنی پاسدار فەخریزادە.\nموحسین فەخریزادە کێ بوو؟\nبۆ لێکۆڵینەوەی زیاتر لە بارەی ئەگەری ڕۆڵی ئیسراییل لەم کردەوە، دەبێ تیشک بخەینە سەر کردەوەکانی پێشووی ئیسراییل و لیستێکی دوور و دریژ لەم کردەوانە لە شوێنە هەستیارەکان و کوشتنەکان کە پەیوەندی لەگەڵ بەرنامەی ناوکەیی ، نیزامی و سیاسی رژیم لە ناوخۆیی ئێران بووە.\nبەپێی هەندێک لە ڕاپۆرتەکان، تەقینەوەی پارچین لە ساڵی ۱۳٨٦یەکەمین کردەوەی ئیسراییل لە ناوخۆیی ئێران بووە و بەڵام هەندێک لە میدیاکان دەڵێن كە بەبڕیاری باراک ئۆباما ئەم جۆرە هێرشانە شەش ساڵ پێش واتە یەکساڵ پێش ڕێکەوتنی بەرجام ڕاگیران و وادیارە بەهاتنە سەرکاری دۆناڵد ترامپ دوبارە دەستیان پێکردۆتەوە.\nلەمەودای ساڵانی ۱۳٨٨ تا ۱۳۹۰كۆچی خۆری، چوارکەس لە بەرپرسانی ناوکەیی ڕژیمی ئێران کوژراون، ڕژیم سەبارەت بە كوژرانی مەجید شەهریاری، مستەفا ئەحمەدی ڕەوشەن، مەسعوود عەلی محەممەدی، وداریوش ڕەزایی نژاد، ئییسراییل بە بەرپرسیار دەزانێ.\nهەرلە گەرمەی هەوڵەكان بۆ كوشتنی بەرپرسانی ئەتۆمی ڕژیم، هێرش کرایە سەر فەرەیدوون عەباسی دەوانی " بەڕێوەبەری پێشووی وزەی ئەتۆمی، بەڵام بەزیندوو دەرچوو بەرنەكەوت. پاش ئەم ڕووداوە میدیای فەرمی ڕژیم ۱۲کەسی بە تاوانبار ناساند و لە تلوڤزیۆن بەزەبری زۆر، دانپێدانانی زۆرەملێی پیشان خەڵک دا.\nبەپێی ڕاپۆرتی هەندێک لە هەوالدەریەکانی ئەمریکا،و لەزاری ژمارەێیک لە بەرپرسانی، ڕایانگەیاند كە ئەم هێرشانە بەپشتیوانی ئیسراییل و بەدەستی سازمانی موجاهیدین جێبەجێ دەکرێ.\n(ڤایرۆسی سیستەمی کۆمپیوتەری ڕژیمی ئێران) ئێستاکس نێت" ڤایرۆسێکە کە درووستکراوی ئامریکا و ئیسراییلە و لەساڵی ۱۳٨۹بەم ڤایرۆسە هێرش کراوەتە سەر دامەزراوەی ناوکەیی ڕژیم، بەتایبەت وێستگەی بوشەهر، دواتر ئیسراییل ئاشکرای کرد کە ڕژیمی ئێران، چەندین کەس لە وێستگەی بوشەهر، بەتاوانی هاوکاری کردن لە هێرشی ئەم ڤایرۆسە بۆسەرسیستەمی کۆمپیوتەری ڕژیم، دەسبەسەر و دواتر لەسێدارەی دراون.\n(تەقینەوەی کۆگای موشەکی سپا وکوژرانی حەسەن تێهرانی موقەدەم)\nبەرپرسانی ڕژیم، حەسەن تارانی موقەدەم وەک دامەزرێنەری هێزی موشەکی سپای تیرۆریستی پاسداران، ناو دەبەن. لە ڕێکەوتی ۲۱ی خەزەڵوەری ساڵی ۱۳۹۰، تەقینەوەێیکی بەهێز لە کۆگای چەک وتەقەمەنی سپای پاسداران لەشاری مەلارد، بووە هۆی کوژرانی ۱۷کەس کە حەسەن تارانی موقەدەم یەکێک لەو کوژراوانە بوو. ئاسەواری ئەم تەقینەوە بەڕادەێیک بوو کە لەهەموو تاران دەنگ بیسترا وخەڵک هەستیان پێکرد، دواتر بەرپرسانی ڕژیم وتیان: ئەم تەقینەوە، ڕووداوێک بووە و ڕۆڵی ئیسراییلیان لەم تەقینەوە ڕەتکردەوە.\nبەڵام دوو ڕۆژ پاش ئەم ڕوداوە، گۆڤارێکی ئامریکایی ڕایگەیاند: مووساد، ڕێکخراوی ئیتڵاعاتی دەرەوەی ئیسراییل، ڕۆڵی لە روداوەدابوەو هەروەها وتی: نابێ نابێ باوەڕ بە درۆی ڕژیمی ئێران بکرێ و گەڵاڵەی دیکە بۆ زەربەلێدان لەبەرنامەی مووشەکی و ناوکەیی ڕژیم داڕێژراوە و جێبەجێ دەکرێ).\n(ئاگرکەوتنەوەی گەورەی پیشەسازی پترۆشیمی ساڵی ۱۳۹٥)كۆچی خۆری\n(ئاگرکەوتنەوە لە پترۆشیمی بوعەلی سینای ماهشەهر)\nساڵی ۱۳۹٥ چەندین ئاگرکەوتنەوەی بەربڵاو لە پیشەسازی پترۆشیمی ڕویدا، گومانی هێرشی سایبری زیاترکرد، بەڵام بەرپرسانی ڕژیم هۆکاری ئەو ڕووداوانەیان کۆنە بوونی دامەزراوەکان و گەرم بوونی کەش و هەوا لەقەڵەمدا.\nلە مانگی پوشپەری ساڵی ۱۳۹٥، پاش ئەوەی کە ناوەندی پترۆشیمی بەندەری ماهشەهر ئاگری لێکەوتەوە، هەواڵدەری تەسنیم ڕایگەیاند، ئاگرگرتنی بیستوون، نۆیەمین ئاگرکەوتنەوەی پیشەی پترۆشیمی لەوساڵەدا بووە،و خەسارەتی ئابووری و گیانی زۆری لێکەوتەوە و دواتر هەواڵدەریەکانی ڕژیم ڕایانگەیاند، لەماوەی شەش مانگی سەرەتایی ساڵی ۱۳۹٥، پازدە ناوەندی پترۆشیمی ئاگریان گرتووە.\nدوساڵ دواتر و لەساڵی ۹۷، حەمید فەتاحی، جێگری وەزیری پێوەندییەکان و بەڕێوەبەری هەیئەتی بەڕێوەبەرایەتی، لە توییتێکدا باسی لە هێرشی بەربڵاوی لە دژی ژمارەێیک لە پێکهاتە پێوەندییەکان کرد و وتی ئەم هێرشانە لەلایەن ئیسراییل کراوەتە سەریان.\nهێرشی سایبری کە بەکەڵک وەرگرتن لەجیلی نوێی ئێستاکس نێت" بە ئامانجی چەندین بەشی پێوەندییەکان، بووە.\n(تەقینەوە و ئاگر کەوتنەوەی دوابەدوای یەکی ساڵی ۱۳۹۹)\nیەکەمین ئاگر لێکەوتنەوەی گوماناوی لە ۳ی جۆزەردانی ۱۳۹۹لە دامەزراوەی پترۆشیمی لەکەنداوی فارس ڕوویدا.\nلە ٥ی پوشپەر دو ڕووداو سەرنجی هەمووانی ڕاکێشا، لەم ڕۆژەدا دانیشتوانی ڕۆژئاوای شاری تاران، باسیان لە دەنگ و ڕۆناکیەکی زۆرکرد کەتا چەندین کیلۆمتر بینراوە.\nوەزارەتی بەرگری ڕژیم وتی: ئەم دەنگە بۆ تەقینەوەی کۆگاێیکی گاز لەناوچەی گشتی پارچین بووە بەڵام وێنەکان پیشانی دا کە ئەم تەقینەوەیە ۲۰کیلۆمتر لەپارچین دووربووە،\nو شوێنی چەندین ناوچەی پەرەپێدانی موشەکی ڕژیمی ئێرانە. هاوکات لەشاری شیراز، لە جێگاێیکی کارەبا، تەقینەوە بووە و بووە هۆی بچڕانی بەشێکی گەورە لەشاری شیراز.\nهەرچەندە تەقینەوەی خنجیر گومانی ئەوە زیاد دەکات کە ئەم تەقینەوانە عەمد بووە، بەڵام تەقینەوەی دامەزراوەی نەتەنز بەشێوەی فەرمی ناوی ئیسراییلی وەکوو هۆکاری ئەم کردەوانە زەقکردەوە.\nلە ۱۲ی پوشپەر تەقینەوەێیک لە دامەزراوەی ناوکەیی نەتەنز" ڕوویدا و ڕۆژی دواتر ڕۆژنامەی نیۆیۆرک تایمز لەڕاپۆرتێکی چڕوپڕ، بەباسکردن لەوردەکارییەکان، بەرپرسیارەتی خستە ئەستۆی ئیسراییل. دواتر چەندین کەس بەناردنی ئیمەیلێک بۆ بی بی سی فارسی، ئەم هێرشەیان وەئەستۆ گرت و ئەمەش دەرخەری ئەوەیە ئەم تەقینەوانە بە بەرنامەی درێژڕاو بووە وئەمە کۆتایی تەقینەوەکان نەبوو و لە ڕێکەوتی ۱٤ی پوشپەر، هەواڵی دو ڕووداوی جیاواز،لەدو شوێنی پارێزگای خوزستان بڵاو بۆوە. سەرەتا بڵاوبوونی کۆلۆر لە پترۆشیمی ماهشەر ۷۰کەسی مەسمووم کرد و ٤٥چرکە دواتر، دووهەمین ڕووداو لە وێستگەی زەڕگان"ی شاری ئەهواز بوو.\nکوشتنی نەفەری دوهەمی ئەلقاعیدە.\nهاوکات لەگەڵ تەقینەوەی نەتەنز و چەندین بنکەی نیزامی دیکە، ئەلمسری نەفەری دوهەمی ئەلقاعیدە و کچەکەی لە شەقامی پاسدارانی شاری تاران بە فیشەک لەلایەن دو ماتوڕ سوار کوژران .\nلەدوایین نموونە دا کوژرانی موحسین فەخریزادە بوو و لە میدیاکانی ڕژیم ، وێنەی نەتانیاهۆ کەباس لە موحسین فەخریزادە دەکات، بڵاو بۆتەوە و ئەم کردەوەیان بە ئیسراییل نیسبەت داوە و ئیسراییل وەکوو هەمیشە نە تەییدی دەکات و نەک رەدی دەکات.\nڕێکه‌وت: 2020-12-01 19:24:52


دابەزینی نرخی نەوت لە بازاڕەکانی جیهاندا\nڕۆژی هەینی نرخی نەوت لە بازاڕی جیهاندا دابەزی و گەیشتە نزمترین ئاستی هەفتەکە لە کاتێکدا ڤایرۆسی کۆرۆنا لە ویلایەتە یەکگرتووەکانی ئەمەریکا گەیشتە بەرزترین ئاست و نیگەرانی لەمەڕ هاتنەوەسەرخۆی ئابوری و داخوازی لەسەر سوتەمەنی دروستکرد.\nنرخی نەوتی برنت نزیکەی 2% دابەزی و نرخی نەوتی خاوی ئەمەریکاش بە ڕێژەی %4.\nڕۆژی پێنجشەممە 60 هەزار و 500 حاڵەتی نوێی ڤایرۆسی کۆرۆنا لە ویلایەتە یەکگرتووەکانی ئەمەریکا تۆمارکرا ئەمەش بەرزترین ڕێژە بوو لە ڕۆژێکدا.\nستیڤن برینۆک بازرگانی نەوت دەڵێت " لەدەستدانی کاری زیاتر بەڕێگاوەیە لە کاتێکدا چەندین ویلایەتی تر جارێکی تر قەدەغەکردنی هاتوچۆ ڕادەگەیەنن. ئەمەریکا هێشتا چەقی پەتاکەیە و ئەمەش دەرەنجامی خراپی دەبێت بۆ داواکارییەکان لەسەر نەوت."\nئاژانسی وزەی نێونەتەوەیی IEA ڕۆژی هەینی داخوازییەکانی ساڵی 2020ی نەوتی بەرزکردەوە بەڵام هۆشداریشی دا بڵاوبوونەوەی کۆڤد19 هەڕەشە دەخاتە سەر درەنجامەکەی.\nئاژانسەکە دەڵێت " لە کاتێکدا بازاڕی نەت بەبێ هیچ گومانێک لە هەندێک وڵاتدا پێشوەچوونی بەخۆوە بینی، بەرزبوونەوەی حاڵەتەکانی ڤایرۆسی کۆرۆنا لە هەندێک لە وڵاتاندا وەبیرهێنانەوەیەکی بێزارکەرە کە ئەم پەتایە کۆنترۆڵ نەکراوە."


مباپێ: لە پاریس سانجێرمان دەمێنمەوە و ناچمە ڕیاڵ مەدرید\n28/12/2021 832 جار خوێنراوەتەوە\nکیلیان مباپێی فەڕەنسی ڕایگەیاند، لە مێرکاتۆی زستانەدا پەیوەندی بە ڕیاڵ مەدریدەوە ناکات و لە یانەی پاریس سانجێرمان دەمێنێتەوە.\nلە میانی نوێترین دیداریدا لەگەڵ تۆڕێ هەواڵی "CNN سەبارەت بە پەیوەندیکردنی بە یانەی ڕیاڵ مەدریدەوە لە مێرکاتۆی زستانەدا، مباپێ وتی: لە مێرکاتۆی زستانەدا ڕیزەکانی پاریس سانجێرمان جێناهێڵم و لە پاریس زۆر دڵخۆشم، لە پاریس سانجێرمان کۆتایی بەم وەرزە دەهێنم و تەواوی توانای خۆم بۆ بۆ بردنەوەی نازناوی چامپیۆنسلیگ و لیگ وەن و جامی فەڕەنسی بەکار دەهێنم.\nلە وەڵامی پرسیارێکی دیکەدا و لە بارەی داهاتوویەوە، مباپێ ئاماژەی بەوەکرد، ئێستا کاتی ئەوە نییە باسی دوای کۆتایی هاتنی گرێبەستەکەی بکات و تەنیا بیر لەوە دەکاتەوە شکست بە ڕیاڵ مەدرید بهێنن.\nلە بە شێکی دیکەی قسەکانیدا یاریزانە فەڕەنسییەکە ڕایگەیاند، پەشیمان نییە لەوەی لە هاوینی ڕابردوو گواستنەوەی بۆ ڕیاڵ مەدرید شکستی هێناوە، لەبەر ئەوەی ڕاستگۆیانە قسەی کردووە و کەسیش ناتوانێت سەبارەت بە هەستە تایبەتییەکانی هیچ شتێکی خراپ بڵێت، هەروەها وتیشی: من خۆشحاڵ بە مانەوەم لە پاریس و یاریکردن لەگەڵ مێسی و یاریزانەکانی دیکە.\nلە کۆتایی قسەکانیدا مباپێی دەڵێت: پاریس شاری من و فەڕەنساش وڵاتەکەمە، لەبەر ئەوە دڵخۆشم کە لێرەم و شانازییەکەی گەورەیە بۆ من لەگەڵ مێسی یاری دەکەم و دەمەوێت چێژ لە یاریکردن لەگەڵ لیۆ وەربگرم.


Diplomatic Magazine | گوندەکانی شار؟!\nلە ئەدەبیاتی جوگرافیا و کۆمەڵناسیدا گوند و شار وەک دوو پانتایی جیاواز و هەندێکجار ڕکەبەر مامەڵە دەکرێن.\nبەڵام من باس لە دیاردەیەکی نوێ دەکەم، دیاردەی گوندەکانی ناو شار. یەکێک لەو دیاردانەی کە لە ساڵانی ڕابوردودا بە خێرایی گەشەی کردوە لە کوردستان دیاردەی دروستبونی گوندە لە شارەکاندا. ئەمە خۆی بەشێکە لە پرۆسەی بە شاربونی خێرای کۆمەڵگای ئێمە. بە شاربون دیاردەیەکی ئاڵۆزە، بەڵام وەک زۆر دیاردەی تر قسەی لە سەر ناکرێت.\nمەبەستم لە گوندەکانی شار ئەو جێگایانەیە کە بە گوندی ئەڵمانی و ئیتالی و ئەمریکی و لوبنای و گوندی تر ناسراون. بەکاربردنی چەمکی گوند بۆ ئەم جڤاتانە چەمکێکی سەرنجڕاکێشە. هەندێکجار گوێت لە بەرابەرە عەرەبیەکەیشی دەبێت لە هەندێک جێگادا، قەریە.\nئایا دەکرێت گوند سەرلەنوێ لە پانتاییەکی جودادا بچەمکێنین. بە مانای ئەوەی ناوی گوند ببێتە هەڵگری مانا و دەلالاتێکی تر لەوەی کە زانراوە؟ دەکرێت بەڵام رەنگە هێندە نەتوانێت خەسڵەتی سەرەکی ئەم دیاردەیەمان پێ بڵێت. لە دونیادا ئەم جێگایانە بە ناوی ترەوە ناسراون.\nلای تورکەکان کاپیلی سایتە. وشەی قاپی لە زمانی کوردیشدا بەکاردێت کە تورکیەکی عوسمانیە. بەمانای جێگا یان شوێنە قاپیدارەکان دێت.\nئەم چەمکە نزیکە لە ئەو ناوە بڵاوەی لە زمانە ئەوروپیەکاندا کە گەیتد کۆمینیتیە: بە مانای جڤاتە دەروازەدارەکان.\nگوند لە خەیاڵی کوردیدا یانی جێگایەکی بچوکی دورەدەست. بەڵام گوند سۆسیۆلۆژی خۆی هەیە، کە لە زۆر خەسڵەتدا پێچەوانەی گوندی بەرهەمهاتوی سەردەمی شارە. گوند بە تێکەڵی و ناسراوی و خزمایەتی و یادەوەری و هەندێکجاریش بە شەڕ و ململانێی سەخت ناسراوە. بەڵام گوندی شار، زۆربەی ئەم خەسڵەتانەی نیە.\nلە گوندی شار، پەیوەندی نیە، کەسەکان لە ماڵەکانیاندا کۆیلەی ئامێرە تەکنەلۆجیەکانیانن. پەیوەندییان لە گەڵ کەسانی دور هەیە، بە زۆری یەکتر ناناسن.\nبەڵام ئەم دیاردەیە لەوە زۆر زیاتر ئاڵۆزترە. ئەگەر تەنها میتۆی چاودێری، ئۆبزێرڤەیشن، بەکاربەرین دەبینین گوندەکانی شار ئەو پانتاییانەن کە بە شورا و دیوار دەورە دراون، یەک یان دوو دەروازەیان هەیە و لەم دەروازەیانەدا پۆلیس و چەکدار ئامادەییان هەیە. هاتنە ژورەوە و چونە دەرەوە بەردەوام لە ژێر تیلەی چاودێرەکانەوە دەبێت و دەکرێت لە هەر ساتەوەختێکدا کەسێک ڕێگەی لێبگیرێت.\nپانتایی ناوەوەی ئەم دیوارانە جیگایەکی جودان، لە بێدەنگی و ڕێکخراویی و پاکێتی. جودا لە پانتاییەکانی دەرەوەیان.\nهەموو ئەمانە چیمان پێدەڵێن؟ جڤاتە دەروازەدارەکان یان گوندەکانی شار، دیاردەیەکی جیهانین. خوێندنەوەیان پێویستی بە تێگەیشتنە لە دۆخی جیهان.\nئەوەی لە کۆمەڵگای ئێمەدا هەیە، بەشێکی زۆری لاسایی و بەشێکی تریشی کاریگەرییە.\nبە کورتی گوندەکانی شار بەشێکن لە ئەو وەرچەرخانە گەورەیە کە کۆمەڵگای مرۆڤایەتی پیایدا تێدەپەرێت، لە دەوڵەت نەتەوەوە بۆ جیهانگەریی.\nبۆ ئەوەی ئێمە لە دیاردەی گوندەکانی شار تێبگەین دەبێت لە ئەو وەرچەرخانە تێبگەین کە جیهانگەریی لە سەر دەوڵەت نەتەوە دایناوە. دەوڵەت نەتەوە هەڵگری کۆمەڵێک خەیاڵ و ئامانج بون، لەوانە: بە یەککردنی سەرجەم خەڵکی ناو پانتایی دەوڵەت، کۆنترۆڵکردنی سنوری دەوڵەت لە گەڵ وڵاتانی تردا، دروستکردنی هۆمۆجینییەتی. هەرچەندە ئەمە لە ئاستی ئابوریدا هێندە بە چڕی بەڕێوە نەدەچوو وەک لە ئاستەکانی تری وەک شوناس و ناسنامە و خیتاب و ئاسایش و حوکمڕانیدا بەڕێوە دەچوو.\nلێرەدا دەتوانین لە ڕوانگەی سنورەوە لەم دیاردەیە بنواڕین. لە سەردەمی دەوڵەت نەتەوەدا، سنور لە پەراوێزی دەوڵەتدا بوو، بەڵام لە گوندەکانی ناوشاردا، سنور هەیە، ئەم سنورانە، وەک سنوری وڵاتان پارێزراوە و کەسەکان بە هاتن و چونیان دەبێت ڕەزامەندی چاودێرەکان وەربگرن. گەر لە دیدی نیومارکسییەکانەوە لە سنور بنواڕین دەبینین کە سنور لە سەردەمی جیهانگەرییدا نەک کۆتایی پێهات، بەڵکو لە پەراوێزی دەوڵەتەوە هات بۆ ناو پانتایی شارەکان و خەڵکەکان لە یەکتر جودا دەکاتەوە.\nگوندەکانی شار، نیشانەی بەرجەستەبونی نادادپەروەریی ئابوریە. بەڵام لە ئاستی پانتایی و جۆری ژیان و ژیار و ئازادی هاتوچۆوە بەڕێوە دەچێت. گوندەکانی شار ئاماژەیە بۆ ڕێگری لە دانیشتوانی شار بۆ ئەوەی بە ئازادی بە پانتاییەکانی شاردا بگەڕێن. ئەم کۆنترۆڵکردنی پانتایی شارە، کۆتایی هاوڵاتی بونە بە ماناکەی سەردەمی دەوڵەت نەتەوە. شار لە سەردەمی دەوڵەت نەتەوەدا سنوری ڕەقی نەبوو. دیوارەکان لە هەناو شارەکاندا نەبون، سیمبولەکانی جیاکردنەوەی خەڵک لە پانتاییەکان بونی نەبوو.\nدیوار و شوراکان دەگەڕێنەوە بۆ سەردەمی سەدەکانی ناوەند، هاتنەوەیان لە سەردەمی جیهانگەریدا، لە سەرەتادا وەک ناوازەیەک دەردەکەوێت، بەڵام گەڕانەوە بۆ کەمینەی سەرمایەدار و زۆرینەی بێ سەرمایە دەمێکە بوەتە مژاری ئابوریناسان لە دونیادا. تێزەکانی تۆماس پێکتی لە ڕوانگەیەوەیە.\nدیوارەکان لە جەستەی هەمان شاردا، گۆرانی شارە لە پانتاییەکی کراوەی بێ فۆرمەوە بۆ پانتاییەکی کۆنترۆڵکراوی لە یەکتر دابراو. بە جۆرێک لە هەمان شاردا بە تەنیشت یەکەوە دونیای یەک و دونیای سێ دەبینیت.\nخەڵکی ناو شوراکان، خەڵکی گوند نشینەکان لە هەمو رەهەندێکی ژیارییەوە جیاواز دەبن لە خەڵکانی دەرەوەی شوراکان، ئەمە هەتا بێت بە تێپەڕینی نەوەکان جیاوازییەکان فراوانتر دەبیت.\nبە جۆرێک دەتوانین بە ئاسانی بڵێین کە تیزەکەی بندیکەت ئەندرسن کە نەتەوە جڤاتێکی خەیاڵکراوە توشی قەیران دەبێت، چونکە نە خەڵکی ناوەوەی شوراکان دەتوانن خەیاڵی دەرەوە بکەن و نە خەڵکی دەرەوە دەتوانن خەیاڵی ناوەوە بکەن. بەڵکو هەر یەکەو خەیاڵی بۆ دونیایەکی جودایە.\nلێرەوەیە نادادپەروەری کە بنەمای ئەم سیستەمەیە، دەبێت بنەما بۆ ناسەقامگیرییەکی کوشندە، کە سەرەتاکانی لە دونیادا دەمێکە دەیبینین.\nلە قۆناغی نیولیبرالیزمی جیهانگەریدا، نایەکسانی و نادادپەروەری وەک باش و زۆرجاریش وەک پێویستیەک دەبینران.\nپێویستیەک بۆ دروستکردنی داینامیکێک بۆ جوڵەی ئابوری و کۆمەڵایەتی. بەڵام لە پاش قەیرانی ئابوری ٢٠٠٨ەوە ئەم دیدە بە چڕی جێگای ڕەخنەیە.\nبەرهەمهێنانەوەی پانتاییەکانی دونیای ئێمە، لە زۆر ئاستدا ڕودەدەن، بەڵام ئاگایی پانتاییانەی ئێمە هێشتا بونی نیە. دونیای کوردی بە گشتی دونیایەکی بێ تیورەیە. ئێمە پێویستیەکی هەنوکەییمان هەیە بۆ وەرچەرخانی پانتاییانە لە مامەڵەکردن لە گەڵ دونیای خۆماندا. بە هیوام ئەم ماوەیەکی کە لە کوردستانم لە نزیکەوە لەم مژارانە بنواڕم.\nبێکاری گەشتووەتە ئاستێکی مەترسیدار\nهێڵی شه‌مه‌نده‌فه‌ری كوردستان، خه‌ون یان مۆته‌كه؟\nچاكسازی بواری په‌روه‌رده، پێویستیه‌كی هه‌نوكه‌یی\nئەرجەنتین دەیكات بە پازدە یان بەڕازیل دەیكات بە دە؟\nبۆچی هەندێک لە منداڵان قسەكردنیان دوا دەکەوێت؟\nگرنگی چیرۆك له پرۆسه‌ی په‌روه‌رده‌دا


سەرۆك وەزیرانی راسپێردراوی لوبنان كشایەوە – Knwe.org\nسەرەکی » هەواڵ » سەرۆك وەزیرانی راسپێردراوی لوبنان كشایەوە\nمستەفا ئەدیب سەرۆك وەزیرانی راسپێردراو بۆ پێكهێنانی كابینەی نوێی حكومەتی لوبنان، لە ئەركی پێكهێنانی حكومەتێكی كاتیی وڵاتەكەی، كشایەوە.\nسەرۆك وەزیرانی راسپێردراوی لوبنان لە پەیامێكدا كە ئاژانسەكانی هەواڵ بڵاویانكردۆتەوە، ئاماژەی بەوەداوە «بەهۆی نەبوونی یەكدەنگیی لایەنە سیاسییەكان بۆ تێپەڕاندنی ئەم دۆخەی ئێستای لوبنان، لە ئەركی پێكهێنانی حكومەتێكی نوێ دەكشێمەوە»، داواشی لە لایەنەكان كردووە «پێشنیارەكانی سەرۆكی فەرەنسا لە بارەی دۆخی ئێستای لوبنانەوە بە هەند وەربگرن».\nشایانی باسە، لە چەند رۆژی رابردوودا، وتەبێژی وەزارەتی دەرەوەی فەرەنسا لە لێدوانێكدا كە ئاژانسەكانی هەواڵ بڵاویانكردەوە، هۆشداریدایە لایەنە سیاسییەكانی لوبنان لەبارەی «یاریكردن بە كات بۆ پێكهێنانی حكومەت» و رایگەیاند: لایەنە سیاسییەكانی لوبنان لەبەردەم بەرپرسیارێتییەكی قورسی مێژووییدان.


ئاژانسی ده نگو باسی کوردستان: ئەمەش جاشەکانی ینەکەسە ی. سەر بە مسعود لە رۆژاوای کوردستان. ئیتر چیتر ماوە پێمان بلێن. ئەمانە جاشو خائین زادەن.\nئەمەش جاشەکانی ینەکەسە ی. سەر بە مسعود لە رۆژاوای کوردستان. ئیتر چیتر ماوە پێمان بلێن. ئەمانە جاشو خائین زادەن.\nئەمەش جاشەکانی ینەکەسە ی. سەر بە مسعود لە رۆژاوای کوردستان.\nئیتر چیتر ماوە پێمان بلێن. ئەمانە جاشو خائین زادەن.\nله لایه‌ن ئاژانسی ده نگو باسی کوردستان ajansknews kl. ۳/۰۸/۱۳۹۶ ۱۱:۳۳:۰۰ بعدازظهر


جەنگی سێیەمی جیهانیی، جەنگێكی بەنوێنەرایەتیی خەڵك دژی خەڵك دەیکات ...هەژێن\nهەر کات، زلیهێزەکان بە باڵای دەوڵەت و فەرماندارییەکدا هەڵیاندا، ئەوا بزانە ئەو دەوڵەت و فەرماندارییە بەرژەوەندیی ئابووریی و ڕامیاریی کۆمپانییەکی جیهانخۆری مسۆگەرکردووە و کۆمپانییەکەش بە زلهێزەکەی دەستی ڕاسپاردووە، کە ئەو فەرماندارییە دیکتاتۆری و بیرۆکراتییە بکاتە کۆتری "ئاشتی" و" دێمۆکراسی"!\nدەهەی هەشتای سەدەی ڕابوردوو، دەهەی لە دێمۆکراسی-کێشانی دیکتاتۆرییەکانی ئەمەریکای لاتین بوو لەلایەن هاوپەیمانانی (ناتۆ)وە، وەك پارسەنگی لە سۆشیالیزم-کێشانی دیکتاتۆرییەکانی ئەفریکا و خۆرهەڵاتی نێوەڕاست بوو لەلایەن هاوپیمانانی (ڤارشۆ)وە، وەك "پارتیی بەعسی سۆشیالیستی"ی هاوبەرەی پارتیی کۆمونیستی عیراق.\nچەند مانگێك پێش پەلاماردانی دەسەڵاتداریی تاڵیبان لە ئەفگانستان، قسەکەری فەرمی ئەمەریکا و هەروا هاوپەیمانەکانی بە باڵای (تالیبان)دا هەڵیاندەدا، کە گوایە هیچ دەوڵەت و هێزێكی دونیا نەیتوانیوە وەك تاڵیبان کەرەستە بەنگەرەکان (تلیاک و هیرۆئین و ...تد) و هەروەها کەس وەك ئەو ئاساییشی تەواوی بۆ خەڵك دابینەکردووە.ئەو کات بۆ بیسەری ئاسایی پشتپەردەی ئەم پێداهەڵدانە دیارنەبوو، کە بەڵێن و ئامادەیی تالیبان بوو بۆ ڕێگەدان بە تێپەڕبونی بۆریییەگازەکان، بەڵام کاتێك کە تاڵیبان لەو بەڵینە پەشیمان بووەوە و داوای پاداشتی زیاتری دەکرد، ئیدی لە شەوڕۆژێکدا هەموو پێداهەڵدانەکان ئاوەژووبوونەوە و پەلاماری ئەفگانستان دراو و داگیرکرا.\nبەڵام وەك دەبینین، پاش بەهێزبوون و بەهێزبوونەوەی زلهێزی وەك دەوڵەتی چاینا و ڕوسیا و هەروەها بەجۆرێك یەکێتی (ئەوروپا)ش ئیدی کۆتایی بە جیهانی یەك جەمسەری پاش کۆتایی جەنگی سارد هاتوو و پەلاماردانی گەلەکۆمەکییانەی وڵاتان و داگیرکردنیان ئاسان نەمایەوە و کۆمپپانییە جیهانخۆرەکان لە بەرانبەر پەلهاویشتنی کۆمپانییەکانی چاینا و ڕوسیا ناچاربوون ڕێگەیەکی دیکە بگرنەبەر، ڕێگەی بەرپاکردنی جەنگە نێوخۆییەکان، دروستکردنی هێزی وەك (داعش) و فاشیستەکانی ئۆکرانیا و (بوکو حەرام)، تاوەکو لە ڕێگەی جەنگی نێوخۆییەوە جەنگی خۆیان بەرانبەر زلهێزەکانی دیکە بکەن و ئەو دەوڵەتانەی بازنەی زلهێزەکانی چاینا و ڕوسیا تێکبشکێنن و بەخۆیان جێگەیان بگرنەوە.بۆ ئەم مەبەستە فاشیستەکانیان کردە دێمۆکراتخواز و چەك و تەقەمەنییان بە (داعش) و (بولو حەرام) بەخشی و جیهانیان کردە قەسابخانە.\nلەم جەنگە نوێییەدا؛ لە جەنگی سێیەمی جیهانییدا، جەنگی زلهێزەکان بە نوێنەرایەتی دەکرێت، ئەگەر دەوڵەتێك سەر بە زلهێزیی چاینا و ڕوسیا بوو، بۆ ئەوەی دەوڵەتەکە هەڵوەشێننەوە یا فەرماندارییەکەی لەنێوبەرن وەك لیبیا و سوریە هەرچی بەرەی ناسیونالیستی و مەزهەبیی هەیە، لەوێدا دروستیدەکەن، ئەگەر دەوڵەت سەر بە زلهێزیی خۆیان بێت وەك عیراق، ئەوا بەرەی وەك (داعش) دروستدەکەن و وەك قەساب بەریدەدەنە گیانی خەڵك، تاوەکو خەڵکی وەك گەلەیەك خۆی لە پشتی شوانە ڕامیارییەکانی بشارێتەوە و بە پشتیوانی خۆی بزانێت.لەم بارەوە سەرنجدانی سێ ساڵی ڕابوردووی عیراق ئاشکراترین نموونەی ئەو سیانریۆیەیە.\nلە پاش ڕاپەڕینەکانی وڵاتانی باکووری ئەفریکا و خۆرهەلاتی ناوین، جەماوەریی ناڕازیی لە مەیدانی شارەکانیان سەکۆی ڕاپەڕین و ناڕەزایەتیان چێکرد، فەرمانداریی [حکومەتی] عیراقی کەوتە دووڕیانی مان و نەمان، بزووتنەوەی جەماوەریی هێندە ڕادیکاڵ بوو، کە ئامادە نەبوو نوێنەر هەڵبژێرێت و بینێرێتە بەغداد، تا دەسەڵاتداران دەمی چەوربکەن، لەشکری عیراق لەو شارانە کرابووە دەرەوە، ڕۆژانە سوپای عیراقی بۆ جاوترسێنکردنی خەڵك گوندەکانی تەختدەکردن.لە هەرێمی کوردستان بەهەمان شێوە ناڕەزایەتیی خەڵك لە ١٧ی (شوبات)دا تەقییەوە و سەرانی سلێمانی کرا بە مەیدانی ئازادی، بەڵام لێرەدا بەهۆی لاوازیی بزووتنەوەکەوە، توانرا بە هەڵبژاردنی نوێنەر، ناڕەزایەتیەکانی خەڵك وەك چەپکەگوڵی سپی لەسەر مێزی دەسەڵاتداریی سەری ڕەش دابنێن و وەك کارتی فشار بۆ مسۆگەرکردنی کۆمەڵێك دەستکەوتی ئابووریی و ڕامیاریی بۆ بەنوێنەرکراوان، ئاشبەتاڵ بە بزووتنەوەکە بکرێت.\nبەڵام سەرکەنەکەوتنی دەسەڵات لە بە نوێنەرییکردنی ناڕەزایتییەکانی شارە سوننە-نشینەکان و ئاشبەتاڵپێکردنی، پێویستی بە سیناریۆیەکی دیکە هەبوو، کە تەنیا هێنانەوەی کۆنەبەعسییەکان بوو لە بەرگی (دەوڵەتی خەلافەتی ئیسلامی-داعش)دا بۆ ئەوەی سێبەر بەسەر بزووتنەوەکەدا بکات و بەو بیانوووە بە ئاسانی بتوانن سەنگەرەکانی خەلك بۆمبارانبکەن و کۆمەڵکوژیی بکەن.بەداخەوە ئەوەی لەو نێوەدا ڕوویدا هەر ئەو سەرەنجامە بوو، کە سیناریۆسازان خواستییان؛ بە (داعش)کردنی هەر ناڕەزایەتییەك و کۆکردنەوەی خەڵکی ناهوشیار لە پشتی دەسەڵاتدارانەوە، وەك دەبینین لە خوارووی عیراق و هەرێمی کوردستان ناڕازییانی دوێنێیان لە پشتی دەسەڵاتداران کۆکردنەوە و ڕەوایەتی بە فاشیزمی دەوڵەت بەناوی "بەرەی دژی داعش" درا و بۆ درێژکردنەوەی پەردە و دیمەنەکانی سیناریۆکە، دەرپەڕاندنی (داعش) کرا بە مەتەڵ و بە چەند ساڵی داهاتوو سپێردرا.\nبە بۆچوونی من ئەمەی لە لیبیا و سوریە و میسر و عیراق و یەمەن ڕوویدا و ڕوودەدات، بەشێکە لە دیمەنە سەرەتاییەکانی جەنگی سێیەمی جیهانی لە سیناریۆیەکی ئەزموونکارانەدا بۆ گۆڕینی جەنگی نێوان دەوڵەتان بە جەنگی خەڵك دژی خەڵك، هەر ئاوا کە لە میسر لە (مەیدانی ئازادی) دیتمان لایەنگرانی دەسەڵات بە پۆشاکی سڤیلەوە پەلاماری خۆنیشاندەرانیان دا، یا ئەوەی کە لایەنگرانی فەرمانداریی ئیخوان بە پۆشاکی سڤیلییەوە پەلاماری خۆنیشاندەرانیان دا و لە سەربانانەوە خەڵکی نارازییان فڕێدەدایە خوارەوە، هەروا کە لە هەرێمی کوردستان لە سلێمانی لاینگرانی دەسەڵات بە پۆشاکی ئاساییەوە تەقەیان لە خۆنیشاندەران کرد و لە ئێستاشدا دەسەڵاتدارانی عیراق هێزێکی فاشیستییان بەناوی گەلەکۆمەکێی گەلیی "الحشد الشعبي" دروستکردووە و هەمان ڕەفتاری فاشیستی هێزەکانی (داعش) دووبارە دەکاتەوە و ئەوەی دەسەڵات ڕاستەوخۆ بۆی ئەنجامنادرێت، ئەم گەلەکۆمەکێ فاشیشتییە ئەنجامیدەدات.


ANF | ئەو پلانەی لە %٩٩ رێگای دەرچوونی تێدا نییە -٦-\nبەر لە ٩ی تشرینی یەکەم دەستیان کرد بە فشارەکانیان. لەگەڵ هەڕەشەکانی تورکیا، ناتۆش هێزێکی سەربازی ئامادە کردبوو و دەستی بە مانۆری سەربازی کردبوو. میسر و ئێران فشاریان بۆ سوریا هێنابوو، سوریاش بە دوای رێگایەکدا دەگەڕا.\nهه‌ینی, 25 Sep 2020, 08:36\nبەر لە ٩ی تشرینی یەکەم دەستیان کرد بە فشارەکانیان. لەگەڵ هەڕەشەکانی تورکیا، ناتۆش هێزێکی سەربازی ئامادە کردبوو و دەستی بە مانۆری سەربازی کردبوو. میسر و ئێران فشاریان بۆ سوریا هێنابوو، سوریاش بە دوای رێگایەکدا دەگەڕا. ئۆجالان هەوڵیدا رێگایەک بگرێتەبەر، کە لە%١ی رێگای دەرچوونی هەبوو.\nرژێمی ئەنقەرە بەر لە ٩ی تشرینی یەکەمی ١٩٩٨، هەڕەشە و فشارەکانی بۆ سەر شام زیاد کردبوو و لە رێگەی نوێنەرەکانیەوە بۆ هاوکاریکردنی، پەیامێکی ئاشکرای بۆ دەنارد. رێبەری گەلی کورد لە بارەی ئەو هەوڵانەی پلانگێڕەکانەوە دەیوت، "هەوڵی پلانێک کە لە%٩٩ رێگای دەربازبوونی نیە."\nلەو رۆژانەدا نەک تەنها ئەنقەرە، لە پایتەختی هەموو وڵاتانی رۆژهەڵاتی ناوەڕاست جموجوڵێکی زۆر هەبوو. هەندێک لە وڵاتان رازیبوونی خۆیان دەربڕیبوو، هەندێکیان ئاشکرایان کردبوو کە ئەگەر شەڕ رووبدات، پشتیوانی لە تورکیا یان لە سوریا دەکەن. بەر لە ٩ی تشرینی یەکەمی ١٩٩٨ کرۆنۆلۆژی ئەو رۆژانە بەم شێوەیە بوو.\n٣٠ی ئەیلولی ١٩٩٨: بە سەرۆکایەتی سلێمان دەمیرەل سەرۆککۆماری تورکیا دەستەی ئەمنی نشتیمانی (مەگەکە) کۆبووەوە. کۆبوونەوەکە ٦ کاتژمێر ١٠ خولەکی خایاند و تەنها یەک بابەت لەسەر مێزەکە بوو بۆ گۆتوبێژکردن، ئەویش؛ تێکۆشانی دژی ئۆجالان و پەکەکە بوو. هێندەی لە راگەیاندنەکاندا باسی لێوە دەکرا، فشارە دیپلۆماسیەکانی سەر سوریا بێئەنجام بوون و گۆتوبێژ لەسەر رێگا سەربازیەکان کرابوو.\n١ی تشرینی یەکەمی ١٩٩٨: مرۆڤ دەتوانێت لە یەکەم قسەی ناو پەرلەمان کە دەمیرەل کردی، لەو بڕیارەی لە دەستەی ئەمنی نشتیمانی(مەگەکە)دا درابوو، تێبگات. دەمیرەل بە ئاشکرا هەڕەشەی لە شام دەکرد و دەیوت، "لەگەڵ هەموو هۆشداری و هەنگاوەکانمان بۆ ئاشتی، بەڵام سوریا واز لە هەڵوێستەکەی ناهێنێت و ئێمە جارێکی تر بە جیهان رادەگەیێنین کە ئیدی وا سەبرمان کۆتایی دێت."\n٢ی تشرینی یەکەمی ١٩٩٨: سوپای تورک لەسەر هێڵی ئانتاڵیا، کلیس و دیلۆک لەسەر سنووری سوریا ئامادەکاریە سەربازیەکانی زیاد کرد. حسێن کڤریکوغلو سەرۆئەرکانی تورکیا لە لێدوانێکدا بۆ رۆژنامەنووسان رایگەیاند، لە دژی سوریا جەنگێک لە ئارادایە کە تا ئێستا رانەگەیێنراوە.\n٣ی تشرینی یەکەمی ١٩٩٨: لە سەروبەندی قەیرانی نێوان ئەنقەرە و شامدا کەسێک هاتە ناو گۆڕەپانەکەوە کە کەس چاوەڕوانی ئەوەی نەدەکرد. حوسنی موبارەک سەرۆککۆاری میسر بۆ گۆتوبێژکردنی ئاڵۆزیەکەی نێوان تورکیا و سوریا، چووە سعودیە. موبارەک لەگەڵ مەلیک فەهەد کۆبووەوە و وتی، "دەبێت ئێمە کۆتایی بەم ئاڵۆزیە بهێنین و کۆنتڕڵی بکەین. بۆیە من ئامادەم لە ئەنقەرە و شام چاوپێکەوتن ئەنجام بدەم."\n٤ی تشرینی یەکەمی ١٩٩٨: دواتر موبارەک سەردانی شامی کرد و بۆ ماوەی دوو کاتژمێر لەگەڵ حافز ئەسەد سەرۆککۆماری سوریا کۆبووەوە و بە بێ ئەوەی هیچ لێدوانێک بدات بە دەزگاکانی راگەیاندن، لە سوریا دەرچوو. ئەمیر موسا وەزیری دەرەوەی میسر لە سوریا مایەوە و وتی، "بۆ چارەسەرکردنی کێشەکە، ئێمە هەوڵ دەدەین رێگای دیالۆگ بگیرێتەبەر."\n٥ی تشرینی یەکەمی ١٩٩٨: موبارەک کە دەیویست لەو ئاڵۆزیەدا رۆڵی نێوەندگیری ببینێت، چوو بۆ ئەنقەرە. موبارەک هێشتا لە ئەنقەرە دانەبەزیبوو، مەسعود یلماز سەرۆکوەزیرانی تورکیا وتی، "بۆ ئەوەی دادگایی بکرێن، داواکارین لە سوریا، عەبدولا ئۆجالان و تیرۆرستانی ترمان رادەست بکەن." بەرەو ئێوارە هەر یەک لە مەسعود یلماز و ئەجەویتی جێگری سەرۆکوەزیران و عیسمائیل جەم وەزیری دەرەوە بۆ گوتوبێژکردنی بارودۆخەکە کۆبوونەوە.\n٦ی تشرینی یەکەمی ١٩٩٨: دەمیرەل و موبارەک کۆبوونەوە. دەمیرەل دۆسیەی 'سوریا دەبێت چیبکات'ی رادەستی موربارەک کرد و وتی،" ئەگەر چاوەڕوانیەکانمان نەگەن بە ئەنجام، هەرچیەک پێویست بێت دەیکەین. ئێوە خۆتان باشتر دەزانن کە ئەوەی پێویستە بکرێت، چیە." موبارەک هەمان رۆژ بۆ تەلەفیزیۆنی میسر قسەی کرد و وتی، "بۆ ئەوەی سوریا و تورکیا کێشەکانی نێوان خۆیان چارەسەر بکەن و رێگەی دیالۆگ بگرنەبەر، چەند پێشنیازێکمان پێشکەش بەوان کردووە."\n٧ی تشرینی یەکەمی ١٩٩٨: کەشتیەکی ئەمریکی کە هەڵگری مووشەکی توماهاوکی بوو، گەیشتنە کەناراوەکانی دەریای سپی. هەمان رۆژ چەندین فڕۆکەی جەنگی و سەربازی لە بارەگای ئەمریکا لە ئەنجەرلیک نیشتنەوە.\n٨ی تشرینی یەکەمی ١٩٩٨: نۆرەی ئێران بوو بۆ ناوەنگیریی نێوان ئەنقەرە و شام. کەمال خەرازی وەزیری دەرەوەی ئێران یەکەم جار چووو بۆ شام و دواتریش چوو بۆ ئەنقەرە. بە پێی راگەیاندنەکانی تورکیا، دەمیرەل بە خەرازی وتووە، "پشتیوانی لە سوریا نەکەن، ئەگەر نا ئێوەش زەرەر دەکەن."\nئامادەکاری سەربازی و مانۆری سەربازیی ناتۆ\nلەو سەروبەندەدا، لە نێوان ئەنقەرە و شام ئەم شتانە روویاندا، لە دەریای سپیش رووداوێکی سەرنجڕاکێش روویدا. لە ٣ی تشرینی یەکەمی ١٩٩٨، ١١ وڵاتی ئەندام لە ناتۆدا لە ژێر ناوی ‘Dynamîc Mix 98’ نزیک لە سنووری سوریا لە ئەسکەندەرون دەستی بە مانۆرێکی سەربازی کرد. ٢٥٠٠ سەربازی هێزی دەریایی و زەمینیی ئەمریکا لە ئەسکەندەرون جێگیر کرابوون. بە پێی وتەی چەندین چاودێر، لە سوریا شەڕێک دەستی پێدەکرد و ناتۆش لەناو ئەو شەڕەدا جێی دەگرت. عەبدولا ئۆجالان رێبەری گەلی کورد لەو جموجوڵە تێگەیشت و لە ٩ی تشرینی یەکەمدا لە سوریا دەردەچوو. سەیر لەوەدا بوو کە ئەو مانۆرە لە ١٥ی تشرینی یەکەمدا کۆتایی پێدەهات و سەربازەکانی ئەمریکاش لە ئەسکەندەرون دەکشانەوە.\nبانگەوازی، 'تاوانی کوشتنی پالمە ئاشکرا بکەن'\nعەبدولا ئۆجالان رێبەری گەلی کورد بە رێگای ئاسمانی لە شام دەرچوو و بۆ ماوەی هەفتەیەک هیچ زانیاریەک لەبارەیەوە نەبوو. ئۆجالان لە ١٥ی تشرینی یەکەمدا بە تەلەفۆن بەشداری لە بەرنامەیەکی تەلەفیزیۆنی مەد دا کرد. عەبدولا ئۆجالان لە سەرەتای قسەکانیدا وتی، "بەر لە هەموو شتێک، بۆ گەلەکەمان و هەموو وڵاتانی موسلمان و مرۆڤایەتی پێشکەوتووخواز، لە کەسایەتی ئێمەدا، لەسەر گەلانی رۆژهەڵاتی ناوەڕاست پلانگێریەک سەپێنرابوو. ئەم پلانگێریە کە نیوەچڵە مایەوە، سەرکەوتوو نەبوو." عەبدولا ئۆجالان دواتر ئاشکرای دەکرد کە ئامانج لەمە چیە.\nرێبەری گەلی کورد پلانگێریی ٩ی تشرینی یەکەمی دەبەستەوە بەو پلانەی دژی بزوتنەوەی ئازادی کورد بەڕێوە چوو کە دوای ساڵی ١٩٨٦ کاتێک ئۆلف پالمە سەرۆکوەزیرانی سوێد کوژرابوو، ئەمەشی ئاشکرا دەکرد، "ئەم تاوانە کە بە مەبەست کرابوو، دواتریش رەشکردن و ناشرینکردنی هەموو کورد، کاری گلادیۆ بوو. بۆ نمونە وتیان 'بڕیارەکە لە لای ئاپۆوە هاتووە' من زۆر حەزم دەکرد بزانم ئەو فەرمانە لەکوێوە هاتووە. هەروەک چۆن لەم رۆژانەشدا رۆژنامەی حوریەت ئەم مانشێتەی دانابوو، 'سبەینێ ئەم فەرمانە ئاشکرا دەکەین' بەڵام ئاشکرا نەکرا. ئەگەر ئاشکرا کرابا ماسکەکان لادەچوون و رووی ناوخۆیی پلانگێریەکەش ئاشکرا دەبوو. داواکارم لە بینەران و گەل و رۆژنامەنووسان و رۆشنبیران، بە هۆشیارانە رووداوەکەی پالمە براورد بکەن. هەمان پلانگێری ئێستا لەدژی ئێمە بەڕێوە دەچێت. پلانی لەناوبردنی پالمە رووداوێکی گرنگە و تا ئێستا ئاشکرا نەبووە، هێندە کە ئاشکرا ناکرێت."\nئەو شوێنەی منی لێم، بوردومان دەکرا\nدوای چەندین ساڵ ئاشکرا دەبوو کە تاوانی کوشتن پالمە، کە رێبەری گەلی کورد داوای کردبوو ئاشکرا بکرێت، هیچ پەیوەندیەکی بە پەکەکەوە نیە. بڕیار بوو لە مانگی حوزەیرانی ٢٠٢٠ دا داواکاری گشتی سوید رایبگەیێنێت کە ستیگ ئەنگسترۆن تاوانباری کوشتنی پالمە لە ساڵی ٢٠٠٠دا مردووە و لە بارەی ئەو پرسەی 'پەکەکە هیچ پەیوەندیەکی بەو رووداوەوە نیە' دەیوت، "دروستکردنی پەیوەندیەکی بەم شێوەیە شتێکی بێبنەمایە."\nعەبدولا ئۆجالان رێبەری گەلی کورد لە قسەکانیدا بەم شێوەیە باسی لە وردەکاری ئەو شتانە دەکرد کە لە ٩ی تشرینی یەکەمیدا روویانداوە:" ئەو رۆژەی تەلەفیزیۆنی مەد سڕایەوە، ئێمە لە ئاسمان بووین. بۆ دەستپێکردنی ئەم شەڕە، فڕۆکە جەنگیەکان و ئامادەکردنی کەشتی و موشەکەکانی ناو کەشتیەکانی ناو دەریای سپی، هەموویان بۆ من بوون. دەبێت ئەوەیان ئاشکرا کردبا کە من لە چی کاتێکدا لە کوێم.\nئێستا با سەرنج بدەین، دەڵێن 'ئاپۆ لە کوێیە' و لەمە زیاتر هیچ قسەیەکی تریان لەدەم نایەتە دەرەوە. رۆژنامەنووسان لە مانشێتەکاندا وتیان، 'یان ئاپۆ یان شەڕ'. ئەمە راست بوو. هەموو شتێک لە من ئاسی ببوو. شەڕەکە دەستی پێدەکرد، بەڵام ئەو پیاوە لە کوێ بوو؟ سووریەکان شڵەژاون، دەڵێن "ئێمەش نازانین لە کوێن' پێیان دەڵێن 'نا، دەبێت بیدۆزیتەوە' سوریا دەڵێت 'کاتمان بدەرێ'، دەڵێت 'نا، کاتت پێنادەین'. کۆتایی بە کاتەکە هات. ئیدی چەقۆ گەیشتە سەر ئێسقان. گومان لە بڕیاردانی شەڕدا نیە، بەڵام زۆر گرنگە کە من لە کوێم.\nلە ٩ی تشرینی یەکەمدا بوردومان دەکرا. بۆ ئەوەی ئەم بڕیارەش جێبەجێ بکرێت، پێویستی بە شوێن و کات هەیە. سەرنج بخەنە سەر هەوڵەکانی ئەو رۆژە. مەسعود یلماز وتی، 'کۆتایی پێهات، ئەمە دوایین هۆشداری بوو'. بڕیاری شەڕ دراوە، هەموو کەسێک ئەمە دەزانێت. لە پەرلەمانیش بە یەکدەنگی ئەم بڕیارەیان قبوڵ کرد. بەڵام بە رێکەوت، بۆ دەستنیشانکردنی ئەو کات و شوێنەی ئێمەی لێدەبین، بە بڕوای من لە ماوەی سێ رۆژدا کارێک هەبوو کە دەبێت بیکەن. ئەمە پێویستی بە روونکردنەوە هەیە. بەڕاستی بە هەندێک لە دۆستەکانمان وتبوو، لەم کاتژمێرەدا لە فلان شوێن دەبین. من ناتوانم بڵێم گومانیان لێدەکەم، بەڵام لێکۆڵینەوەی لێدەکەین، دەبوایا لەو کاتژمێرەدا بەڵێنێکیان جێبەجێ کردبا. ئەو بەڵێنەیان جێبەجێ نەکرد و وتیان، 'ئێوە بۆچی دەڵێن لەو کاتژمێرەدا ئەو شتە جێبەجێ بکرێت؟ لێرەدا بۆنی پلانگێری دێت' و من قبوڵم نەکرد. ئەم بارودۆخە رێگای بۆ گوتوبێژێکی دوو کاتژمێری کردەوە. لە %١٠٠ چاوەڕوانیەکی بەم شێوەیە لە ئارادا نەبوو. ئەو شتانە ساڵی پاریش هاتنە سەر رێگامان. لە گوتوبێژێکی بەم شێوەیەدا، ئێمەش شڵژاین. وتمان 'ئەگەر وایە ئێوەش ئاگاتان لە یاریەکە هەیە'. ئێوە بۆچی کاتمان بەسەردا دەسەپێنن؟ لەگەڵیشیدا شتێک کە پێچەوانەیە دەسەپێنن. هەم کاتەکەی هەم پێچەوانەکەی. ئەمە بێگومان پلانگێریەکە لە دژی ئێمە. لەم گوتوبێژەدا، کە دەمانوت قبوڵمان نیە، ئێمەش شوێن و کاتەکانمان بەو پێیەی خۆمان لێی تێدەگەین و چاوەڕیی دەکەین، جێبەجێمان کرد. ئەمە شانس یان رێکەوت یانیش هەڵبژاردەیەک بوو.\nئەو کات و ساتەی کە بە نیاز بوون بە مووشەک هێرش بکەن وەکو ئەوان دەرنەچوو، شوێنیش ئەو شوێنە نەبوو کە چاوەڕێ بوون. ئەوان دوو شوێنیان هەڵبژاردبوو، کاتێک ئەو دوو شوێنە نەبوو، ئەو شوێنەی ئێمە بۆی دەڕۆین، پلانەکەیان بەڕێوە نەچوو. دەتوانم بە ئاشکرا ئەمە بڵێم کە ئەگەر کات و ساتەکە بە پێی دڵخوازی ئەوان بوایا، لە رۆژهەڵاتی ناوەڕاست شەڕێکی نوێی ناوچەیی دەستی پێدەکرد. وەکو پەرتوکی Glancyی 'ئەو چالاکیانەی رێگا بۆ شەڕ دەکەنەوە' ئەو شوێنەی ئێمەی لێبووین، ئەوان دەیانوت، گوایا سوریایە، ئەو شوێنەیان بوردومان دەکرد. بۆ بوردومانکردنی ئامانجە ئابوریەکان، لە رۆژنامەکاندا زۆر شتیان نووسیبوو. دەڵێم گوایە بە پێی ئەم نووسینانەیان، هەموو ئامانجە ئابوریەکانی سوریا و کۆشکی سەرۆکوەزیرانیش بوردومان دەکرا. ئۆپڕاسیۆنێکی نیوەچڵە، شووریان لێهەڵکێشاوە و نایانەوێت شمشێرەکەیان دابنێن."\nپلانی (بی)ی پلانگێریەکە ئینتەرپول بوو\nعەبدولا ئۆجالان رایدەگەیاند، بەهۆی ئەوەی شوێنەکەی ئاشکرا نەکرابوو، مووشەکیان نەهاوێشت و لە قسەکانیدا دەیوت، "ئێستا دیسان تاقی دەکەنەوە، بڕیاریان داوە." ئەو هێزانەی لە ٩ی تشرینی یەکەمدا پلانگێریەکەیان ئامادە کردبوو، بیریان لە چوونە دەرەوە لە سوریا کردبوو و لە بارەی رێبەری گەلی کوردەوە بە شێوەی 'بەپەلە' لە ناو ئینتەرپولدا بڕیاری گرتنیان دابوو. ١٠ رۆژ دوای دەستپێکردنی پلانگێریەکەوە لە ١٩ی تشرینی یەکەمی ١٩٩٨ عەبدولا ئۆجالان بە رێگای تەلەفۆن بەشداری بەرنامەیەکی تەلەفیزیۆنی مەد بوو و وتی:"بۆچی لە ٩ی تشرینی یەکەمدا بڕیاری گرتنی 'بەپەلە' درابوو؟ بۆچی رۆژێکی تر نەبوو؟ ئەمە دەیسەلمێنێت کە پلانگێریەکە نێودەوڵەتیە. ئەمە لە هەموو شوێنێک بڵاو کراوەتەوە، 'ئەو کەسە بچێتە هەر وڵاتێک، رادەگیرێت'. ئەو پلانەی من پێی دەڵێم لە%٩٩ رێگای دەرچوونی نیە، ئەمەیە.\nلە دەریای سپیەوە تا سنوورەکانی سوریا، مووشەک جێگیر کران. ١٠ هەزار سەرباز لە زاخۆ جێگر کران. خایینەکانی پەدەکە، لە هەرێمی گارە دەستیان بە هێرش کرد. رێوشوێنێکی وەهایان گرتەبەر، ئەمانە هەموویان بەڵگەن. لەسەر ئاستی نێودەوڵەتی راگەیاندنێکی سووریان بڵاو کردەوە، گوایا ئێمە بچین بۆ هەر وڵاتێک، لەو وڵاتە دەستگیرمان دەکەن. باشە، دەتوانین بچین بۆ کوێی دونیا؟ بۆ رزگاربوون لەوان، مرۆڤ دەبێت بچێت بۆ بۆشایی ئاسمان. پلانگێریەکە بە شێوازێک داڕێژراوە کە مرۆڤ ناتوانێت لێی رزگار ببێت."\nعەبدولا ئۆجالان رێبەری گەلی کورد لە قسەکانیدا باس لە رزگاربوونیشی دەکات و دەڵێت، "بێگومان هەموو شتەکانیش وەکو پلانەکانیان نیە. هەرچەند تەکنیکیان بەهێز بێت، بەڵام ئەگەر مرۆڤ ئاگادار بێت و واز لە گرتنەبەری رێوشوێن نەهێنێت، رێگایەکی رزگاربوونی دەبێت. ئەو شتەی من لێرە دەتوانم بڵێم، ئەوەیە کە، ئێمە لە ژیانداین و تێکۆشانمان بە شێوەیەکی بەهێز بەردەوام دەکەین. گوایا بە نیازن هەموو بودجەکەیان بەکار بهێنن و دەستگیرم بکەن. گەلانی تورکیایان رازی کردووە و تا ئێستاش بە دوای مندا دەگەڕێن. ئەمە نە لە بنەماکانی عەشیرەتەکان و نە لە کاتی یامیامانەکاندا بوونیان نەبووە."\nسبەینێ: لە ٩ی تشرینی یەکەمدا پەردەی دووهەم: هێڵی ئەسینا و موسکۆ...


◄ ئەنجام: Found 28, page 1 of 3 Items per page: 🗐 1 🗐 5 🗐 10\n👫 ئاشتی شەهباز | 🏷 پول: کەسایەتی | زمانێ بابەتی: 🏳 کوردیی ناوەڕاست\n👫 جورێ کەس 📰 رۆژنامەنڤێس\n⚤ رەگەز 👩 خانمان\n➕ ئەڤ بابەتە ژ لایێ: (هاوڕێ باخەوان) ل: May 18 2010 3:39PM هاتیە تومارکرن\n👁 ئەڤ بابەتە 4,706 جار هاتیە دیتن\n📷 فایلا وێنەیی 1.0.1 10 KB May 18 2010 3:39PM هاوڕێ باخەوان\n💚 ئەکرەم شەهباز مستەفا | 🏷 پول: ئەنفالکری | زمانێ بابەتی: 🏳 کرمانجی - کوردیی باکوور\nئەکرەم شەهباز مستەفا\nژ دایک بوویێ (1956) یە. خەلکێ گوندێ (شاوریکێ) یەسەرب ناحیا (مانگێشکێ)ڤە. بەشدارى د شورەشا گولانێدا کریەل سالا (1982-1988) ێ دگەل رێکخراوا دەشتا سێمێلێ زێرەڤانێ محەمەد عەبدوڵڵاحموى بویە. ل سالا (1988) ل ئەنفالێن رەش دکەڤیتەدەستێن دوژمنى و بێ سەروشین دبیت. پلە: پ.م\n🏷 پول: 💚 ئەنفالکری\n➕ ئەڤ بابەتە ژ لایێ: (هاوڕێ باخەوان) ل: Dec 3 2010 5:37PM هاتیە تومارکرن\n👁 ئەڤ بابەتە 1,067 جار هاتیە دیتن\n👫 بەهمەن شەهبازی | 🏷 پول: کەسایەتی | زمانێ بابەتی: 🏳 کوردیی ناوەڕاست\nبەهمەن شەهبازی ساڵی 1980 لە شاری مەریوان لە دایک بووە. ماوەی چەندین ساڵە کە خەریکی کاری وێنگەرییە و لە زۆربەی شار و گوندەکانی کوردستان بە تایبەت دەرووبەری شاری مەریوان و ناوچەی بێوێنەی هەورامان بە شێوەیەکی بەردەوام کاری وێنگەری کردووە و ئێستا ئەندامی لێژنەی دامەزراندن و هەروەها سەرۆکی لێژنەی بەڕپرسایەتی ئەنجومەنی وێنەگرانی شاری مەریوانە.\n 📡 | 🏳 کوردیی ناوەڕاست | مەنووچێهر جیهانی - ماڵپەڕی پەیامنێر\n👫 جورێ کەس 📷 فۆتۆگرافەر\n➕ ئەڤ بابەتە ژ لایێ: (هاوڕێ باخەوان) ل: Feb 27 2009 2:35PM هاتیە تومارکرن\n👁 ئەڤ بابەتە 3,645 جار هاتیە دیتن\n✌ جەعفەر عیسا عەلی شەهباز | 🏷 پول: شەهیدان | زمانێ بابەتی: 🏳 کرمانجی - کوردیی باکوور\nجەعفەر عیسا عەلی شەهباز\nژ دایک بوویێ (1943) یە. خەلکێ گوندێ (کورەمارکێ) یەسەرب ناحیا (سەرسنکێ)ڤە. بەشدارى د شورەشا ئەیلولێدا کریەل سالا (1961-1966) ێ دگەل حەسەن خرابى سەرب هێزا شێخان ڤە.\nل سالا (1966) توشى نەخوشیەکا گران دبیت د ئەرکێ خو یێ پێشمەرگاتیێ دا و پشتى شەش روژا گیانێ خو ژ دەست ددەت و دگەهیتە کاروانێ نەمرا و جەنازێ وى لگوندێ خرابیا هاتیە ڤەشارتن. پلە: پ.م\n👁 ئەڤ بابەتە 1,093 جار هاتیە دیتن\n1. 👁 کورەمارکی\n✌ جەمال حەسەن محەمەد شەهباز | 🏷 پول: شەهیدان | زمانێ بابەتی: 🏳 کرمانجی - کوردیی باکوور\nجەمال حەسەن محەمەد شەهباز\nژ دایک بوویێ (1944) یە. خەلکێ گوندێ (کورەمارکێ) یەسەرب ناحیا (سەرسنکێ)ڤە. بەشدارى د شورەشا ئەیلولێدا کریەل سالا (1961-1965) ێ دگەل بەتالیونا فارس کورەمارکى سەرب هێزا دهوک ڤەو پشکدارى د چەندین شەرێن دەڤەرێ دا دکەت مینا : شەرێ لومانا و شەرێ چیایێ مەتینى و شەرێ مرێبا و بریفکا و چەندین شەرێن دى.\nل سالا (1965) د شەرەکیدا دگەل دوژمنى ل زێوکا کەندالا ب گرانى بریندار دبیت و ژبەر نەبونا پێتڤیێت چارەسەریێ گیانێ خو ژ دەست ددەت و دگەهیتە کاروانێ نەمرا. پلە: پ.م\n👁 ئەڤ بابەتە 734 جار هاتیە دیتن\n✌ حوسێن شەهبازی | 🏷 پول: شەهیدان | زمانێ بابەتی: 🏳 کوردیی ناوەڕاست\n➕ ئەڤ بابەتە ژ لایێ: (هاوڕێ باخەوان) ل: Dec 21 2010 5:21PM هاتیە تومارکرن\n👁 ئەڤ بابەتە 3,422 جار هاتیە دیتن\n📷 فایلا وێنەیی 1.0.1 31 KB Dec 21 2010 5:21PM هاوڕێ باخەوان\n✌ حەجى شەهباز مستەفا قەرتاس | 🏷 پول: شەهیدان | زمانێ بابەتی: 🏳 کرمانجی - کوردیی باکوور\nحەجى شەهباز مستەفا قەرتاس\nژ دایک بوویێ (1930) یە.\nخەلکێ گوندێ (شکەفتیان) یە سەرب ناحیا (ئەتروش)ڤە.\nبەشدارى د شورەشا ئەیلولێدا کریە ل سالا (1961-1964) ێ دگەل تاهر على زێدک سەرب هێزا شێخان ڤە.\nل سالا (1964) لدەمێ هێرشا دوژمنى بو سەر گوندێ مرێبا تێتە شەهید کرن و جەنازێ وى ل گوندێ سەرکاف هاتیە ڤەشارتن.\n👁 ئەڤ بابەتە 1,152 جار هاتیە دیتن\n1. 👁 شکەفتیان\n👫 حەجی مستەفا شەهباز ئەحمەد | 🏷 پول: کەسایەتی | زمانێ بابەتی: 🏳 کوردیی ناوەڕاست\n👫 جورێ کەس ⛓ زیندانی سیاسی\n➕ ئەڤ بابەتە ژ لایێ: (هاوڕێ باخەوان) ل: Jul 12 2013 3:20PM هاتیە تومارکرن\n👁 ئەڤ بابەتە 716 جار هاتیە دیتن\n✌ حەفزوڵڵا محەمەد تاهر عومەر شەهباز | 🏷 پول: شەهیدان | زمانێ بابەتی: 🏳 کرمانجی - کوردیی باکوور\n👁 ئەڤ بابەتە 807 جار هاتیە دیتن\n📊 دۆخی تەندروستی هاووڵاتیانی عەفرین لە شەهبا مەترسیدارە | 🏷 پول: ئامار و راپرسیا | زمانێ بابەتی: 🏳 کوردیی ناوەڕاست\nدۆخی تەندروستی هاووڵاتیانی عەفرین لە شەهبا مەترسیدارە\nسوپای داگیرکەری تورکیا وێڕای چەتەکانی داعش وبەرەی نوسرە لە ڕێکەوتی 20ی چلە/10 بەفرانبار هێرشیان کردە سەر عەفرینعەفرین و بەسەدان ژن، مندال و هاووڵاتی مەدەنی کوژران و بریندار بوون. بۆ ئەوەی پێش لە کۆمەڵکوژیی گەورەتر بگیڕدرێت بەڕێوەبەرانی کانتۆنی عەفرین بڕیاریاندا کە سەدان هەزار هاووڵاتیانی مەدەنی لە شاری عەفرین دەربخەن و ڕەوانەی کانتۆنی شەهبا کران.\nهاووڵاتیانی عەفرین کە خۆیان گەیاندووەتە کانتۆنی شەهبا لە کەمپەکانی بەرخۆدان و سەردەمدا جێگیر کراوون. بەڵام بە هۆی زۆر بوونی ڕێژەی کۆچبەرانەوە ژمارێکی زۆریان لە نێو مزگەوتەکان، ماڵە ڕوخاوەکان، حەوشەی ماڵان و قوتابخانەکاندا ژیان دەبەنەسەر.\nکانتۆنی شەبا ماوەێکی کورتە کە لە چەتەکان پاک کراوەتەوە و دەرفەتی خزمەتگوزاری لەو کانتۆنەدا کەمە.\nبەسەدان هەزار کەس کە خۆیان گەیاندووەتە کانتۆنی شەها لە نێو دۆخێکی سەختدا ژیان دەبەنەسەر، بەگەرم بوونی هەوا نەخۆشی لە نێو کەمپەکاندا زۆر بووە و بە هۆی نەبونی دەرمان و کەرەستەی تەندروستی گیانی هاووڵاتیانی عەفرین لە مەترسییدایە.\nڕێکخراوە مرۆییە نێونەتەوەییەکان هاوکاری ناکەن\nهێڤی حەسەن،هاوسەرۆکی ئەنجومەنی خۆسەری دیموکراتی کانتۆنی عەفرین دەربارەی پێداویستی وگرفتەکان لە نێو کەمپەکانی سەردەم و بەرخۆدان لە کانتۆنی شەهبا بۆ ئاژانسی هەواڵی فورات دووا.\nهێڤی حەسەن، ئاماژەی بەوە کرد کە لەکاتی هاتنی گەلی عەفرین بۆ کانتۆنی سەهبا هیچ ڕێکخراوەیکی تەندروستی ومرۆیی لە گەڵیان نەبوون و وتی: لە سەر ڕێگای هاتن بۆ شەهبا ژمارێکی زۆر لە منداڵ و بەساڵاچوو گیانیان لەدەستدا.ئەمە یەک مانگە کە هاووڵاتیانی عەفرین لە کانتۆنی شەهبا بەرخۆدانی دەکەن. هەنێک پێداویستی سەرەکی لە لایەن بەڕێوە بەرانی کانتۆنەکەوە دابین کراوە.\nبەڵام تائیستا هیچ ڕیکخراوەێکی مرۆیی نێونەتەوەیی هاوکاری هاووڵاتیانی عەفرینی نەکردووە.\nبە هۆی نەبوونی دەرمان ونەبوونی دەرفەتی چارەسەری چەندین منداڵ گیانیان لەدەستداوە\nلە کەمپەکاندا نزیک لە 1000 بنەماڵە بەجێ کراون، بەڵام هەتاکو ئیستا بە سەدان بنەماڵە لە مزگەوتەکان، قوتابخانەکان و حەوشەی ماڵەکاندا لە دۆخێکی سەختدا ژیان دەبەنە سەر.\nهەرڕۆژە ژمارێکی زۆر لە منداڵان و بەساڵاچووانی نەخۆس بەهۆی نەبوونی دەرمان بە بێ چارەسەری دەمێننەوە. ئێمە داوا لە گەلی خۆمان دەکەین کە شەهبا مەیدانی بەرخۆدانییە. با هەموومان پشتگیری گەلی عەفرین بکەین. وەرزی هاوین نزیکە، بە هۆی گەرمای هەوا نەخۆشی پەرەی سەندووە.\nدەبێت ڕێکخراوە تەندروستییەکان سەردانی شەهبا بکەن. هەتاکو ئیستا هیچ هاوکاریێک نەهاتووە. دەبێت بۆ پاراستنی گەلی عەفرین بڕیاریکی پاراستنی نێونەتەوەیی جێبەجێ بکرێت.دەبێت بە چاودێری کۆمەڵگەی نێودەوڵەی هاووڵاتیان بگەڕێنەوە سەر خاکی خۆیان.\nبەسەدان نەخۆش چاوەڕوانی چارەسەرین\nهێڤی ئیبراهیم دەستنیشانی کرد کە لە شەهبا گیانی 200 هەزار هاووڵاتی لە مەترسیدایە و وتی: لێرەدا پێداویستی ژیانی زۆر کەمە، ئیمکانیاتی بەڕێوەبەری کانتۆن بۆ دابین کردنی پێداویستی ژیانی هاووڵاتیان زۆر کەمە.\nئیستاکە نزیک بە 200 نەخۆش هەیە کە دۆخیان مەترسیدارە وپێویستیان بە چارەسەرییە، تائیستا هیچ لایەنێکی پەیوەندی دار بە هانای ئێمەوە نەهاتووە.\nئیبراهیم ئاشکرای کرد کە بەهۆی دۆخی نالەباری ژیانی نەخۆشی حەبی حەلەبی کە بە هۆی گەرماوە سەر هەڵدەدا زۆر بوو. نەخۆسی سوریجە هەیە کە گەلێکی مەترسیدارە.\nپێویستە کە کۆمیتەێکی دەرمان وتەندروستی پێکبهێنرێت. منداڵان پێوستیان بە شیر هەیە و لێرە شیری منداڵان دەست ناکەوێت.\nدوادەکەین کە هەرکەسێک خاوەنداریەتی لە عەفرن بکات.\n📈 جورا ئامار و راپرسیا 🙇 پەناهاندە\n➕ ئەڤ بابەتە ژ لایێ: (هاوڕێ باخەوان) ل: Apr 19 2018 3:29PM هاتیە تومارکرن\n✍ ئەڤ بابەتە بو دویماهیک جار ژ لایێ: (سەریاس ئەحمەد)ڤە: Apr 19 2018 11:10PM هاتیە ڕاست ڤەکرن\n👁 ئەڤ بابەتە 906 جار هاتیە دیتن


29 | December | 2018 | Ranyacity.org\nمرۆڤایەتی/ ئەمبولانس ئافرەتەکەی بردە نەخۆشخانە و پۆلیسیش خواردنیان بۆ مناڵەکەی ئامادە کرد\nDecember 29, 2018 ranyacitynet\tLeave a comment\nلە ھۆڵەندا ئافرەتێك بەھۆی تێكچوونی تەندروستیەوە تەلەفون بۆ ئەمبوڵانس دەكات تا بیگوازنەوە بۆ نەخۆشخانە،ئەمبوڵانس ئافرەتەكە دەبات بۆ نەخۆشخانەو دوو پۆلیسیش لە ماڵی ئافرەتەكە دەمێننەوە تا نانی ئێوارە بۆ پێنج منداڵەكەی ئامادە بكەن. وێنەكە لەكاتی شوشتنی قاپەكان گیراوە دوای نان خواردن!\nلیستی ڕژێمی سوریا بۆ تیرۆر مەسرور بارزانی تێدایە\nڕۆژنامەی (الاخبار)ی لوبنانی لیستێکی بڵاوکردووەتەوە و ئاماژەی بەوە کردووە کە ئەو لیستە لە لایەن ڕژێمی سوریا دەرچووە و، ناوی ئەو کەسایەتی و ڕێکخراوانەی تێدایە کە ڕژێمی سوریا تۆمەتی هاوکاریی تیرۆری داونەتە پاڵ. بڵاوکردنەوەی ئەو لیستە هاوکاتە لە گەڵ هەوڵدانی وڵاتانی عەرەبی، بەتایبەتی وڵاتی کەنداو، بۆ خاوکردنەوەی گرژییەکان لە گەڵ ڕژێمی سوریا و ئاسایی کردنەوەی پەیوەندییە دیلۆماتەکان. ئامانج لەو لێستە ئەوەیە کە وڵاتی ئەو کەسانەی ناویان لەو لیستەدایە و دەیانەوێ پەیوەندییەکان لە گەڵ سوریا ئاسایی بکەنەوە، لێپرسینەوە لەو کەسانە بکەن.\nلیستەکە هەڵگری ناوی ٦١٥ کەسەیەتی و ١٠٥ قەوارەو و ڕێکخراوە. ئەوانە خەڵکی نزیکەی ٣٠ وڵاتی عەرەبی و بیانین. لە نیوە زیاتری کەسەکان خەڵکی سوریان. دوای ئەوانیش خەڵکی سعودیە دێن کە ژمارەیان ٦٧ کەسە. دوای ئەوانیش لوبنانییەکان دێن کە ژمارەیان ٤٢ کەسن و، دوای ئەوانیش کوەیتییەکان دێن کە ژمارەیان ٣١ کەسە.\nلە عێراقیش ناوی مەسرور بارزانی و شێخ حارث الضاری تێدایە. شێخ حارث ٣ ساڵ پێش ئیستا وەفاتی کردووە.\nبە گشتی لیستەکە پیاوانی سیاسی و ئابووری و سەربازیی و ئایینی و کۆمەڵەڵایەتی و مامۆستای زانکۆ و دادوەر و هاوڵاتی سادەشیان تێدایە. لە کوەیتییەکان (شافی العجمی)ی بانگەوازخواز و باڵوێز (عبدالعزیز السبیعی) و ٩ پەرلەمانتاری تێدایە. لە قەتەریش شێخ یوسف قەرەزاوی تێدایە. لە لوبنان سەعد حەریری سەرۆک وەزیران و، وەلید جونبلاط و، سەمیر جەعجەع و چەدین کەسایەتی حیزبی و کارمەندنی دەوڵەتی تێدایە. لە تورکیاش ڕەجەب تەیب ئەروغان و داود ئۆغڵو و چەند بانگەوازخواێکی تورکیا تیدایە.\nبەشێک لەچیای گەلی علی بەگ داڕما\nبەڕیوەبەرایەتی هاتوچۆی سۆران ڕایدەگەیەنێت: بەشێك لە شاخی گەلی عەلی بەگ داڕماوە و پێویستە شۆفێران بەووریاییەوە شیفێری بكەن. بەڕێوەبەرایەتی هاوتوچۆی سۆران لە ڕاگەیەنراوێكدا ڕایگەیاندووە: بەشێك لەشاخی گەلی علی بەگ داڕماوە، تكایە ئاگادای سەلامەتی خۆتان و دەوروبەرتان بن


خولی پلە یەکی هۆڵەندا - ئالکمار vs فێینورد - Soccer - Yariga - Results, fixtures, tables and statistics\nتوێنتی vs. هێراکلێس برێدا vs. دێن هاگ ئایندهۆڤن vs. ویلیام II پی ئی سی زڤولێ vs. گرۆنینگێن ئێکسێلسیۆر vs. ڤی ڤی ڤی ئالکمار vs. فێینورد ڤیتێسی vs. ئوترێخت هێرنێڤین vs. ئایاکس سپارتا ڕۆتێردام vs. ڕۆدا جەی سی ڕۆدا جەی سی vs. برێدا\nئالکمار vs فێینورد 0-4\n11' S. Berghuis (G) (دروستکرا لە لایەن: س. لارسۆن)\n17' س. لارسۆن (G)\n57' ت. ڤیلهێنا (G) (دروستکرا لە لایەن: S. Berghuis)\n'76 بۆ م. نیڵدۆم\n'66 بۆ T. Koopmeiners\n'38 بۆ D. dos Santos\n'85 بۆ J. Helmer\n'38 بۆ M. Vejinovic\n'66 بۆ A. Jahanbakhsh\n'76 بۆ R. Haps\n'85 بۆ M. Seuntjens\n10 ت. ڤیلهێنا 57'\n11 س. لارسۆن 17'\n14 T. Koopmeiners بۆ A. Jahanbakhsh 66'\n17 J. Helmer بۆ M. Seuntjens 85'\n19 D. dos Santos بۆ M. Vejinovic 38'\n18 م. نیڵدۆم بۆ R. Haps 76'\n13/04/18 ERE هێراکلێس 0 - 3 ئالکمار بینینی ڕووداوەکان زانیاری زیاتر لەسەر ئەم یارییە\n29/04/18 ERE ئایاکس 3 - 0 ئالکمار بینینی ڕووداوەکان زانیاری زیاتر لەسەر ئەم یارییە\n06/05/18 ERE ئالکمار 6 - 0 پی ئی سی زڤولێ بینینی ڕووداوەکان زانیاری زیاتر لەسەر ئەم یارییە\n14/07/18 CLF ئالکمار 15 : 30 لۆکێرێن زانیاری زیاتر لەسەر ئەم یارییە\n19/08/18 ERE ئێمەن 14 : 30 ئالکمار زانیاری زیاتر لەسەر ئەم یارییە


سوپای پاسدارانی رژێم تۆرێكی بەربڵاوی قاچاخی مەوادی هۆشبەر لە جیهان! سازمانی خه‌بات کوردستانی ئێران\nسوپای پاسدارانی رژێم تۆرێكی بەربڵاوی قاچاخی مەوادی هۆشبەر لە جیهان!\nلە هەواڵەكاندا باس لە شێوەی نوێی قاچاخی مەوادی هۆشبەر بۆ ئوروپا لەلایەن سوپای پاسدارانی رژێمی ئێران كرا، كە ویستوویانە بە كەڵك وەرگرتن لە قتوی دۆشاوی تەوماتە (روب) بارێكی 200 كیلۆگرامی هێرۆئین بگەیێنێتە ئوروپا، كە لەلایەن خاڵی پشكنینی نێوان توركیە / بولغارستان دەستی بەسەردا گیراو كە نرخی ئەو بارە هێرۆئینە 9 ملوێن یۆرۆ بووە. كە قەرار بووە بیگەێننە وەڵاتی هۆلەند.\nلە ئێستادا ئەوە بۆ هەموو كەس روونە كە ئورگانە سەربازی و ئینلاعاتی و دیپلۆماتیكەكانی رژێم و لە سەرویانەوە سوپای پاسداران و هێزی تیرۆریستی قودس نەك تەنیا دوری سەرەكیان هەیە لە بڵاوكردنەوەی مەوادی هۆشبەر لە ناوخۆی وەڵات، بەڵكوو شەبەكەی بەربڵاوی نێونەتەوەییان دامەزراندووە بۆ ناردنی ئەو مەوادانە بۆ وەڵاتانی دیكە و وەدەست هێنانی داهاتێكی زۆر و زەوەند.\nلە راستیدا پێشوونەی چالاكی سوپا و هێزی تیرۆریستی قودس بۆ تەجارەت بە مەوادی هۆشبەر دەگەرێتەوە بۆ كاتی شەری 8 ساڵە. لە ماوەی شەڕی 8 ساڵەدا بۆ دابین كردنی سەرچاوەی مادی بۆ كرینی چەك و كەل و پەلی سەربازی رژێم بە كەڵك وەرگرتن لە هەلی زەوینیو دەریایی و هەوایی مەوادی هۆشبەری بۆ وەلاتانی دیكە بەشێوەی قاچاخ هەناردە كرد.\nماڵپەری فارسی رادوێی نێودەوڵەتی فەرانسە، 17ی نوامبری 2011 لە بارەی قاچاخی مەوادی هۆشبەر لەلایەن سوپای پاسداران، رایگەیاند:\nسوپای پاسداران بۆ كاری قاچاخ لە ئیمكاناتی تایبەت كە پێكدێ لە شیركەتەكانی كەشتیرانی و قرۆكەوانی كەڵك وەردگرێ و لەو چوارچێوەدا دەسەڵاتێكی بێ سنووری هەیە.\nلەدوای شەڕی هەشت ساڵەش رژێمی خومەینی بۆ بەردەوام بوون لە سیاسەتە دژە مرۆییەكانی و بۆ دابین كردنی خەرجی بەرنامەی ناوكەیی پێویستی بە پەرەپێدانی كرین و فرۆشتنی ئەو مەوادە بوو.\nپێش هەڵدانەوەی بەڵگەكان پێویستە ئیشارە بە راپۆرتێكی دەفتەری نوێنەرایەتی رێكخراوی نەتەوە یەكگرتووەكان سەبارەت بە بەربەرەكانێی مەوادی هۆشبەر و سیاسەتەكانی رژێمی ئێران لەو بارەوە بكەین بۆ ئەوەی مەسەلەكە باشتر روون بێتەوە بۆمان.\nراپۆرتی نوێنەرایەتی رێكخراوی نەتەوەیەكگرتووەكان سەبارەت بە بەربەرەكانێ ی مەوادی هۆشبەر، ئەو راستیەمان پێ دەڵێ كە نزیك بە 40 لەسەدی ئەو مەوادەی هاوردەی ئێران دەكرێ لە ناوخۆدا دابەش دەكرێ و بەكار دەهێنرێ، بەڵام 60 لەسەدەكەی دیكە هەناردەی وەڵاتانی عێراق، توركیە، و ئازەربایجان و لە ئاكامدا بۆ ئوروپا دەكرێ.\nبە پێی لێكدانەوەی رێكخراوی نەتەوە یەكگرتووەكان رۆژانە 10 تۆن مەوادی هۆشبەر هاوردەی ئێران دەكرێ، 4 تۆن لە ناوخۆدا بەكار دەهێندرێ و 6 تۆنی دیكە هەناردە دەكرێ.\nئێستا ئەو پرسیارە دێتە ئاراوە كە بەراستی دەرچوونی ئەو رێژە لە مەوادی موخەدیر لە بازگە جۆراوجۆرەكانی پشكنین كاری كێیە؟\nپێكەوە چاوێك لە گۆشەیەك لەو بەڵگانەی ئاشكرا كراون بكەین:\nرێكەوتی 1ی مارسی 2012 (17ی رەشەمەی 90) وەزارەتی خەزێنەداری ئەمریكا پاسدار غوڵامرەزا باغەبانی لە هێزی ترۆریستی قودسی خستە لیستی قاچاخچەكانی تایبەت بە مەوادی هۆشبەر.\nلەو پێوەندەدا رۆژنامەی تایمزی لەندەن 27ی خەزەڵوەری 1390 نووسی: قاچاخی مەوادی هۆشبەر ساڵانە ملیاردها دولار داهاتی بۆ سوپای پاسداران دەبێ. رێكخراوی زانیاری ئەمریكا توانیویەتی 2 كەس لە فەرماندە پلە بەرزەكانی سوپا كە راستەخۆ كار قاچاخی مەوادی هۆشبەر دەكەن ئاشكرا بكا. یەكێكیان عەبدوڵا عێراقی فەرماندەی سوپا لە تارانە كە لەەگەڵ تاقمە تاوانبارەكانی ئوروپای روژهەڵات پێوەندی هەیە، ئەوی دیكەشیان موحسین رەفیقدۆستە كە پێشتر فەرماندەی سوپای پاسداران بووەو پێوەندیەكی تایبەتی لەگەڵ رێكخراوە تاوانبارەكاندا هەیە.\nئەو تاقمە لە رێگەی شیركەتی گواستنەوەی كەل و پەلی سەربە موحسینی رەفیقدۆستە بە چەندین بەلەم (قایەق) وە 2 فرۆكە مەوادەكان لە بەستەی بچووكدا دەنێرن بۆ ئالبانی، رۆمانی و بولغارستان. ئەو بارانە بەشێوەی نهێنی لە نێو ماشینی بارهەڵگری شیركەتەكانی ئالبانی و رۆمانی جێ سازی دەكرێن و بۆ ئوروپای رۆژئاوا دەنێردرێن. جوێ لەوە، شیركەتێكی گواستنەوەی سەربە رژێم لە رێگەی 300 ئوتوبوسەوە باری مەوادی هۆشبەر لە ئێرانەوە دەگەێننە ئوروپا. ئەو شیركەتە لەژێر دەستی پاسدار عەبدوڵا عێراقیدا كاردەكا.\nهەروەها پۆلیسی ئینتەرپۆل دەستی بەسەر 4 بەلەمی سوپای پاسداراندا گرتووە كە باری گەورەی مەوادی هۆشبەریان پێ بووە كە لە هەوڵی گەیاندنی بوون بۆ ئوسترالیا و زەلاندی نەو.\nدووهەم: لە مانگی رەزبەری 1390 كاتێ وەزارەتی دادی ئەمریكا و پۆلیسی فیدراڵ (ئیف.بی.ئای) پەردەیان لەسەر بەرنامەی ترۆری سەفیری عەرەبستان لە ئەمریكا لادا، یەكێكی دیكە لە رێگەكانی پێوەندی سوپای قودس لەگەڵ تاقمە نێودەوڵەتیەكانی مەوادی هۆشبەر ئاشكرا بوو. بەرپرسانی ئەمریكایی بڵاویان كردەوە كە هێزی ترۆریستی قودس لەریگەی تاقمەكانی قاچاخی مەوادی هۆشبەر لە مكزیك بە دانی ملوێنێك و پێنجسەد هەزار دولار هەوڵی دانانی بۆمبیان لە رستۆرانێك لە واشینگتۆن داوە بۆ ئەوەی سەفیری عەرەبستان لەو وەڵاتە ترۆر بكەن.\nسێهەم: ساڵی 1373 شەبەكەیەكی گەورەی سوپای پاسدارانی رژێم لە ئاڵمان ئاشكرا بوو كە ریسواییەكی زۆری بە دوادا هات و دەركەوت كە رژێم بەو داهاتەی لە قلچاخی مەوادی هۆشبەر وەدەستی دێنێ هەوڵی كرینی كەل و پەڵی ناوكەیی بۆ بەدەستهێنانی بۆمبی ناوكەیی دەدا.\nئەو شەبەكە كاتێ ئاشكرا بوو كە پۆلیسی نهێنی ئاڵمان وەك كریاری مەوادی هۆشبەر لەگەڵ دەست و پێوەندەكانی سوپا لەو وەڵاتە پێوەندیان دروست كرد.\nیەكێك لە بەرێوەبەرانی ئەو شەبەكە جێگری پێشووی وەزیری نەوتی رژێم بە ناوی حەبیب ئیلاهی بوو.\nدەزگای زانیاری ئاڵمان یەكێكی كەسێكی دیكەی ئەو شەبەكەی بە ناوی مەهدی كاشانی ئاشكرا كرد و باڵوێزخانەی رژێم لە بۆنی بە ناوەندی كار و چالاكیەكانی ئەو شەبەكە ناساند.\nئەو شەبەكە لە رێگەی كرینی فرۆكەخانەیەك لە شاری هارتنهلمی ئاڵمان ترانزیتی مەوادی هۆشبەری دەكرد.\nدەوری سوپا لە ترانزیتی مەوادی هۆشبەر لە وەڵاتانی ناوچەكە و جیهان:\nعێراق: بەپێی راپۆرتەكان لە پێش هێرشی ئەمریكا هاوپەیمانانی بۆ سەر عێراق لە ساڵی 2003دا، هیچ كام لە جۆرەكانی مەوادی هۆشبەر لەو وەڵاتەدا بوونی نەبووە بەڵام تەلەفزیۆنی (الشرقیە) 19ی خەزەڵوەری 1387 لە ارپۆرتێكدا بڵاوی كردەوە كە لە ساڵی 2003وە هێنانی مەوادی هۆشبەر بۆ عێراق بەشێوەیەكی بێ پێشوونە سەهل و ئاسان بووە.\nئەو تەلەفزیۆنە هەر وەها بە پشت بەستن بە راپۆرتی هەیئەتی نێودەوڵەتی بۆ چاودێری مەوادی هۆشبەر كە ناوەندەكەی لە ویەنە، بەڵاوی كردەوە كە عێراق بۆتە ترانزیتی هێرۆئین. ئەو زانیارانەی لە بەردەستدایە ئەوە روون دەكاتەوە كە سنووری عێراق و ئێران، دەروازەی هاوردەكردنی مەوادی هۆشبەر بۆ وەڵاتانی كەنداو، توركیە و بولغارستانە.\nهەروەها یەكێك اە راوێژكارەكانی وەزیری ناوخۆی عێراق ئاشكرای كرد: رژێمی ئێران سەرچاوەی سەرەكی ناردنی مەوادی هۆشبەرە بۆ عێراق. (ئەلزەمان 12ی سەرماوەزی 1387)\nبەحرەین: سەرگورد موبارەك عەبدوڵا بەرێوەبەری بەرنگاربوونەوەی مەوادی هۆشبەر لە 19ی بانەمەڕی 1389 گووتی: رژێمی ئێران كار ئاسانی بۆ قاچاخچیەكانی مەوادی هۆشبەر دەكا. ناوبراو هەروەها گووتی تەنیا بەحرەین لەو ساڵەدا 6 ئێرانی گرتووە كە 100 كیلۆگران حەشیشیان هێناوەتە ئەو وەڵاتەوە. ئەو كەسانە گووتوویانە كە بەرپرسەكانیان لە ئێران بۆ قاچاخی مەوادی هۆشبەر ئیمتیازیان دەدەنێ.\nكوەیت: رۆژنامەی كوەیتی ئەلقبس رۆژی 11ی بانەمەڕی 1389 لە زمان بەرپرسانی رێكخراوی دژە جاسوسی ئەو وەڵاتە نووسی: ئەندامانی شەبەكەیەكی جاسووسی كە سەر بە سوپای پاسداران بوون لە 9 مانگ لەوە پێشەوە دەستیان بە كاركردبوو، ئاشكرا بوون، هەروەها ژمارەیەكی زۆر لە ئەندامانیان لە وەزارەتی بەرگری و ناخۆی كوەیت دۆزرانەوەو بەدوای چەند كەسی دیكەی عەرەب و غەیرە عەرەب دا دەگەرێن كە پێوەندیان بەو شەبەكەوە هەبووە.\nئەو كەسانەی دەست بەسەركراون دیانیان بەوەدا ناوە كە پێوەندیان بە پلەدارێكی سەربازی لە سەفارەتی رژێم لە كوەیتەوە هەبووە. ئەو شەبەكەیە پێكهاتووە لە كەسانی ئێرانی، سووری، یەمەنی و كوەیتی.\nعەرەبستان: رێكەوتی 22ی رەزبەری 1387 سێزدە ماسیگری ئێرانی بە تۆمەتی قاچاخی مەوادی هۆشبەر لە سەنعا دادگایی كران. ماوەیەك پێش ئەوەش دوازدە ماسیگری دیكە هەر بەو تۆمەتە دادگایی كرابوون. مەوادەكەیان بە بەلەمی ماسیگیری لە ئێرانەوە بۆ یەمەن گواستبۆوە تا لە رێگەی یەمەن لە بازارەكانی عەرەبستان و وەڵاتانی دیكەی كەنداودا بیانفرۆشن. بەپێی گوتەی بەرپرسانی یەمەن لە ماوەی 9 مانگدا 27 جۆری مەواد دەستی بەسەردا گیراوە. لە سەرماوەزی 1387یشدا لە بەلەمێكی دیكەی ئێرانیدا رێژەیەكی زۆری حەشیش دەستی بەسەردا گیرا. رژێمی ئێران بەندەری ئەلمهرە لە رۆژهەڵاتی كەناراوەكانی یەمەنی كردۆتە یەكێك لە بنكەكانی هەناردەكردنی مەوادی هۆشبەر بۆ وەڵاتانی دەوڵەمەندی عەرەب.\nئەوە لە كاتێكدایە كە هاتوچۆی بچووكترین بەلەم لە ئاوەكانی ئێران لەلایەن هێزی دەریایی سوپاوە كونترۆڵ دەكرێ و بەبێ ئاگاداری و فەرمانی ئەوان كەس توانای ناردنی مەوادی هۆشبەری بۆ وەڵاتانی ناوچەكە نیە.\nئەفغانستان: ناوەندی هەواڵنێری "سبون" لە ئەفغانستان لە راپۆرتێكدا رێكەوتی 24/05/2011 لە ژێرناوی "دیاردەی چارەسەر نەكراوی مەوادی هۆشبەر لە ئەفغانستان" دەنووسێ: لە راستیدا رێژەی كشتوكاڵی خەشخاش لە 8000 هیكتار لە ساڵی 2001 بۆ 123000 هیكتار لە ساڵی 2010 پەرەی سەندوە.\nلە درێژەدا دەنووسێ: ئێران سیاسیەتێكی گرتۆتە پێش كە هانی كشتوكاڵی زیاتری خەشخاش دەداو پشتیوانی لێ دەكا و لە ئاكامدا هێزەكانی سوپا بەشێوەی تایبەت مەوادی هۆشبەر بۆ ئێران دەگوازنەوە و دوایی بۆ بازارەكانی جیهانی هەناردە دەكەن.\nرۆژی 16ی رەشەمەی 1387 ژنراڵ دەیوید مەككیرنان فەرماندەی ئەمریكایی هێزە نێودەوڵەتیەكان لە ئەفغانستان گوتی: رژێمی ئێران هەروا پشتیوانی لە تاقمی ترۆریستی تالیبان دەكات. ئەو رژێمە لە باری بارهێنان و دارایی پشتیوانی لەو هێزانە دەكاو دەستی لە قاچاخی مەوادی هۆشبەردا هەیە.\nنیجریە: رێكەوتی 28ی خەزەڵوەری 1389 بەرپرسانی دەوڵەتی نیجریە رایانگەیاند 130 كیلۆگرەم هێرۆئینیان گرتووە كە لە ئێرانەوە بۆ ئەو وەڵاتە نێردراوە كە بۆ ئوروپا بگوازرێتەوە. جوێ لەوە لە سەرەتای خەزەڵوەری 1389 هێزە ئەمنیەكانی نیجریە هەواڵی راگرتنی 13 بارهەڵگریان بڵاوكردەوە كە چەك و چۆڵی نایاساییان تێدا بووە و لە ئێرانەوە هێنراون.\nهێزە ئەمنیەتیەكانی نیجریە لە پێوەند بەو بارهەڵگرانە چەندین ئێرانیان دەست بەسەر كردوە بەناوەكانی عەزیم ئاقاجانی و سەید ئەحمەد تەهماسوبی كە هێزەكانی سوپای قودسی سوپای پاسدارانیان بە بەرپرسی هەناردەكردنی مەوادی هۆشبەر و چەك و چۆڵ بۆ نیجریە داناوە.\nئازەربایجان: شەبەكەی ئێن تی وی توركیە چالاكی شەبەكەی قاچاخی سوپا لە ئازەربایجانی ئاشكرا كرد:\nلە راپۆرتی شەبەكەی ئێن تی وی توركیە، هەواڵی 25 ئەندامی شەبەكەیەكی قاچاخی مەوادی هۆشبەر لە ئازەربایجان ئیشارەی داوە كە 8 كەسیان لە كارمەندانی سەفارەتی رژێم لە باكۆ بوون. ئەوان دیانیان بەوەدا ناوە كە سوپای پاسداران خەریكی كاری خەراپەیە لەو وەڵاتە.\nلەو چوارچێوەدا رژێمی ئێران داوای دانەوەی ئەو گیراوانەی لە ئازەربایجان كردبوو بۆ ئەوەی بە توندی سزایان بدات بەڵام لەدوا دانەوەیان لەلایەن حكومەتی ئازەربایجان، دوای ماوەیەك هەر ئەو كەسانە بەهۆی قاچاخی مەوادی هۆشبەر لە ئازەربایجان گیرانەوە. لەو پێوەندەدا هەماهەنگی سوپاس قودس و باڵوێزخانەكانی رژێم بۆ قاچاخی مەوادی هۆشبەر بۆ وەڵاتانی جیهان و بەتایبەت ئوروپا ئاشكرا بووە.\nڕێکه‌وت: 2016-07-14 18:55:32


بۆچوون / بیروڕا :: 20/09/2018\nبۆچى سیستمى حوكمڕان له وڵاتێكه‌وه بۆ وڵاتێكى تر جیاوازه؟ بۆچى دیموكراتى له وڵاتێك له‌دایكده‌بێت و تێیدا ده‌مێنێته‌وه، كه‌چى له وڵاتێكى تردا ده‌بێته ئامانجێكى قورس و زه‌حمه‌ت؟. دیموكراتى-یش كێشه‌ى خۆیى هه‌یه، به‌ڵام تائێستایش سیستمێكى حوكمڕانییه كه زۆرترین داواكارى له‌سه‌ره و سه‌رنجڕاكێشترینیانه. ئه‌وانه‌ى دیموكراتیین خۆیان به‌سه‌ر جیهانه‌وه ده‌نوێنن و لافوگه‌زافى پێوه لێده‌ده‌ن و مافى ئه‌وه به‌خۆیان ده‌ده‌ن كه ئامۆژگاریى ئه‌وانى تر و رێنوێنیان بكه‌ن و ده‌ستوه‌ردانى راسته‌وخۆیان تێدا بكه‌ن.\nكه‌من ئه‌وانه‌ى كه له رووى پره‌نسیپه‌وه دیموكراسیه‌ت ره‌تده‌كه‌نه‌وه. زۆرینه‌ى ئه‌وانه‌ى كه له دیموكراتى بێبه‌شن هه‌وڵده‌ده‌ن به داواى لێبووردنه‌وه هه‌لومه‌رجه‌كانى خۆیان روون بكه‌نه‌وه. جه‌خت له‌وه ده‌كه‌نه‌وه مه‌سه‌له‌كه په‌یوه‌ندیى به‌كاته‌وه هه‌یه و ئه‌وه‌ى وایكردووه كه سه‌رپێچیى دیموكراتى بێت له واقیعى سیاسییاندا، دۆخێكى كاتییه و به‌شێكه له پلان و رێگه‌ى تایبه‌ت به‌خۆیان بۆ گه‌یشتن به دیموكراتى. گفتوگۆ و مشتومڕه‌كانى له‌مه‌ڕ دیموكراتى و سیستمه‌كانى حوكمڕانى، تووشى شێواندن و خراپ تێگه‌یشتن كراون، ئه‌مه‌یش به‌هۆى جیاوازیه ئایدیۆلۆژیه‌كان و مه‌یله سیاسیه‌كان و ئاسانكاریى بۆ حوكمه ئه‌خلاقیه‌كان. زۆربه‌رى لایه‌نگرانى دیموكراتى كێشه‌ى دیموكراتیه‌ت له ململانێى نێوان دیموكراتخوازه باشه‌كان و خۆسه‌پێنه خراپه‌كاره‌كاندا كورت ده‌كه‌نه‌وه، به‌ڵام له‌ڕاستیدا دیموكراتیه‌ت و سیستمى حوكمڕانییش وه‌ك هه‌ر لایه‌نێكى ترى ژیانى كۆمه‌ڵگه، به‌ره‌نجامى فاكته‌ر و هۆكارگه‌لى زۆرى بابه‌تى و تێكچڕژاو و پێكداچووه.\nكۆمه‌ڵگه‌كان له هه‌موو شتێكدا جیاوازن، هه‌یانه زه‌نگین و هه‌یانه هه‌ژارن. هه‌یانه پیشه‌سازیى پێشكه‌وتوون و نوێترین ته‌كنۆلۆژیاكان به‌كاردێنن و هه‌یانه كشتوكاڵیین و ته‌كنۆلۆژیاى ساده و ساكار به‌كاردێنن. هه‌ندێكیان خێڵه‌كى و عه‌شایه‌رین و هه‌ندێكیان دابه‌شبووى چینه‌كانن. ژیان له هه‌ندێك كۆمه‌ڵگه‌دا به وردى رێكخراوه و له هه‌ندێكى دیكه‌یاندا هه‌ڕه‌مه‌كییه. كۆمه‌ڵگه هه‌یه هه‌موو شتێك تۆمار ده‌كه‌ن و ده‌ینووسنه‌وه، به‌ڵام كۆمه‌ڵگه‌ى وایش هه‌ن كه گێڕانه‌وه و زاره‌كى-یان به‌لاوه په‌سه‌نده.\nهه‌ندێك كۆمه‌ڵگه رێز له تاك و بژارده‌كانى تاك ده‌گرێت، به‌ڵام هه‌ندێك كۆمه‌ڵگه ده‌سه‌ڵاتى ئه‌خلاقى كۆمه‌ڵ ده‌خاته سه‌رووى تاك-ه‌وه. هه‌ندێك كۆمه‌ڵگه ژن ده‌خاته هه‌مان پێگه‌ى پیاوه‌وه، به‌ڵام لاى هه‌ندێك كۆمه‌ڵگه ژن (عه‌وره‌ت)ه و ده‌بێت بشاردرێته‌وه. له هه‌ندێك كۆمه‌ڵگه‌دا رۆحى ئه‌و كه‌سانه ده‌پلشێنرێته‌وه كه سه‌رپێچى له داب و نه‌ریت و به‌ها سێكسیه‌كانى كۆمه‌ڵگه ده‌كه‌ن، كه‌چى له وڵاتانى تردا ئازادیى سێكسى پارێزراوه و رێزى لێ ده‌گیرێت. هه‌موو ئه‌م جیاوازیانه هۆكارى خۆیان هه‌یه له كاروانى مێژووى تایبه‌ت به هه‌ر كۆمه‌ڵگه‌یه‌ك و جیاوازیى له كاروبار و مه‌سه‌له‌كانى ئابورى و چینایه‌تى و كلتورى و رێكخراوه‌یى و ژێرخانى ده‌سه‌ڵاتدا، ده‌سه‌لمێنن.\nناكرێت لێكدانه‌وه‌ى هه‌ژارى و كه‌میى پیشه‌سازى و كلتورى موحافیزكار و داخراو به‌وه لێكبدرێته‌وه كه هه‌ندێك شه‌ڕخواز و خراپه‌كار كۆنترۆڵیان كردوون، به‌ڵكو ده‌بێت توێژینه‌وه بكرێت له‌سه‌ر هۆكاره قووڵتره‌كانى ئه‌م دیاردانه. هه‌مان لۆژیك بۆ سیاسه‌ت و سیستمه‌كانى حوكمڕانییش راسته، چونكه سه‌رسم و نوچدانى دیموكراسیه‌ت هۆكارگه‌لى خۆیى هه‌یه و له خراپى و باشیى تاكى حوكمڕاندا ناگیرسێته‌وه و تێیده‌په‌ڕێنێت.\nهه‌ندێك له گه‌ل-انى سه‌ره‌تایى، جۆرێك دیموكراتییان زانیوه و په‌یڕه‌ویان كردووه. ئه‌مه‌یش زانایانى ئه‌نترۆپۆلۆژى و مێژوونووسان له هه‌ندێك ناوچه‌ى هند-دا دۆزیویانه‌ته‌وه كه ده‌گه‌ڕێته‌وه بۆ زیاتر له دوو هه‌زار ساڵ له‌مه‌وبه‌ر. دواتر ئه‌م دیموكراتیه سه‌ره‌تاییانه ون بوون و هیچ ئاسه‌وارێكیان نه‌ماوه‌ته‌وه. دیموكراتیه‌ت له ئه‌سیناى یۆنانى و له سه‌ده‌ى پێنجه‌مى پێش زاییندا ده‌ركه‌وتووه، به‌ڵام پێش ئه‌وه‌ى سه‌ده‌ى چوارى پێش زایین تێپه‌ڕێت، ئه‌سیناى دیموكرات و هاوپه‌یمانه‌كانى كه‌وتوونه‌ته ژێر ملهوڕیى فلیپى مه‌قدۆنى و پاشان ئه‌سكه‌نده‌ر-ى كوڕییه‌وه.\nهاوزه‌مانى ده‌ركه‌وتنى دیموكراتییه‌كه‌ى ئه‌سیتا، سیستمى كۆماریى كه سیمایه‌كى دیموكراسیانه‌ى هه‌بوو، له رۆما سه‌ریهه‌ڵداوه و بۆ ماوه‌یه‌كى كه‌مێك زیاتریش له‌و درێژه‌ى كێشاوه.\nوشه‌ى دیموكراتى هه‌تا سه‌ده‌ى شازده‌یه‌م له په‌یڕه‌وكردن و له تۆمارى سیاسیدا نه‌ماوه و ئینجا بۆ یه‌كه‌مجار زاراوه‌ى دیموكراتى له زمانى ئینگلیزیدا هاتووه. سه‌ده‌گه‌لێكى دوور و درێژ به هیچ جۆرێك ناوى دیموكراسى نه‌هێنراوه، له‌و ماوانه‌دا ده‌سه‌ڵاتى تاكڕه‌ویى خۆسه‌پێن بڵاوبووه‌ته‌وه.\nگه‌ڕانه‌وه و ده‌ركه‌وتنه‌وه‌ى دیموكراتى و په‌یڕه‌وكردن و تیۆریزه و بیرلێكردنه‌وه‌ى له سه‌ده‌ى شازده‌دا، له‌به‌ر له‌دایكبوونى نه‌وه‌یه‌كى نوێى خێرویست و چاكه‌كار نه‌بووه كه دیموكراتخواز بوون و رقیان له چه‌وساندنه‌وه بووه، هه‌روه‌ها ده‌ره‌نجامى كۆیهاتنى قۆناغێكى دوور و درێژى گه‌مژه‌یى مۆرڤ و ده‌ركه‌وتنى سه‌رده‌مى مرۆڤه زیره‌كه‌كانیش نه‌بووه، به‌ڵكو ده‌ركه‌وتنى دیموكراتیه‌تى نوێ و په‌ره‌سه‌ندنى ده‌ره‌نجامى وه‌رچه‌رخانه قووڵه‌كان بووه كه له ئابورى و كۆمه‌ڵگه و چینه‌كان و دامه‌زراوه رۆشنبیرى و كلتووریه‌كاندا روویانداوه، ئه‌و وه‌رچه‌رخان و گۆڕانكارییانه وایان كرد كه په‌ره‌سه‌ندن و گواستنه‌وه به‌ره‌و دیموكراتى ببێته حاڵه‌تێكى گونجاو و توانراو.\nله كۆتاییه‌كانى سه‌ده‌ى پازده، به‌دیاریكراوى له ساڵى 1493دا، ئه‌وروپاییه‌كان كیشوه‌رى ئه‌مریكایان دۆزییه‌وه، ئه‌مه‌یش كاریكى یه‌كلاكه‌ره‌وه بوو له به‌ره‌وپێشچوونى ئابورى و كۆمه‌ڵایه‌تیى ئه‌وروپادا. ئیسپانیه‌كان و پرتوگالیه‌كان یه‌كه‌مه‌كانى نیشته‌جێبوون و كۆلۆنێلكردنى ئه‌مریكا بوون، ئینجا ئینگلیز و هۆڵه‌ندییه‌كانیش پێیان گه‌یشتن. به‌مه‌یش باكورى ئه‌تڵه‌نتى بووه گرنگترین رێڕه‌و و سه‌نته‌رى بازرگانیى جیهانى و جێگه‌ى ده‌ریاى ناوه‌ڕاستى گرته‌وه كه بۆ چه‌ند سه‌ده‌یه‌ك ئه‌وێ رێڕه‌و و سه‌نته‌ر بوو.\nسامان و هێز له ده‌وڵه‌تانى ئه‌وروپاى سه‌ر ئه‌تڵه‌نتى زیادى كرد، ئه‌مه‌یش له‌سه‌ر حسابى ده‌وڵه‌تانى ئه‌وروپى و ئیسلامیه‌كانى سه‌ر ده‌ریاى سپى. پاشاكانى ئیسپانیا و پرتوگال كه‌شتیگه‌لیه‌كانى خۆیان ره‌وانه‌كرد بۆ داگیركردنى جیهانه تازه‌كه، كه‌شتیگه‌له‌كانى پاشاكان به ئاڵتوون و سامانێكى زۆره‌وه گه‌ڕانه‌وه. لایخۆیانه‌وه حكومه‌ته‌كانى ئینگلته‌را و هۆڵه‌ندا كه‌وتنه پشتگیرى و پشتیوانیكردنى كۆمپانیاكان و ده‌ستپێشخه‌رییه تاكلایه‌نه‌كان بۆ داگیركردنى ئه‌مریكا و هندستان و قۆستنه‌وه و قۆرخكردنى سامانه‌كانیان. پاشاكانى ئیسپان و پرتوگال بوونه ده‌وڵه‌مه‌ندترینه‌كان و به‌هێزترینه‌كان، له‌به‌رامبه‌ردا بۆرژوازه ئینگلیز و هۆڵه‌ندییه‌كان بوونه ده‌وڵه‌مه‌ندترین و به‌هێزترینى به‌ره‌نگاربوونه‌وه و رووبه‌ڕووبوونه‌وه‌ى پاشاكان.\nورده ورده دامه‌زراوه دیموكراتیه‌كان له ئینگلته‌را و هۆڵه‌ندا پێشكه‌وتن هه‌تا ئه‌م شێوازه‌ى ئێستایان وه‌رگرت. به‌ڵام ئیسپانیا و پرتوگال له‌چاوه‌ڕوانیدا مانه‌وه هه‌تا حه‌فتاكانى سه‌ده‌ى بیست ئینجا به‌ره‌و دیموكراتى رۆیشتن. سه‌ده درێژه‌كانى نێوان دیموكراتیه‌تى پێشوه‌خته‌ى بریتانیا و باكورى ئه‌وروپا له‌گه‌ڵ دیموكراتیه‌تى دواكه‌وتووى نیوه دوورگه‌ى ئیبیریا، جیاكار و جیاوازیى نێوان دوو جۆر كۆمه‌ڵگه‌ن كه له‌یه‌كه‌میاندا خاوه‌ندارێتى تایبه‌ت و چینى بۆرژوازیى پته‌و بووه، بۆیه داواى دیموكراتییان كرد و له ده‌ستى پاشاكانیان راپسكاند و پشتیان به ده‌وڵه‌مه‌ند و زه‌نگینه‌كانى وڵاته‌كانیان به‌ست بۆ پشتگیریى دارایى حوكمڕانى و ده‌سه‌ڵات. له كۆمه‌ڵگه‌كانى دووه‌میشدا كه تێیاندا ده‌سه‌ڵات و سامان له ده‌ستى پاشادا بووه و به‌هۆیه‌وه خۆسه‌پێنى و سته‌م و چه‌ساندنه‌وه چه‌سپاوه، دیموكراتى دواكه‌وتووه.\nدیموكراتیه‌ت له‌و كۆمه‌ڵگانه‌دا پێشكه‌وت كه سامان له ده‌ستى پاشاكانیاندا قۆرخ نه‌كرابوو. پشتبه‌ستنى پاشاكان به سامانى كۆمه‌ڵگه، هاوسه‌نگییه‌ك له نێوان سامان و ده‌سه‌ڵاتدا دروست ده‌كات و زه‌مینه‌ى پێشكه‌وتنى دیموكراتى ده‌ڕه‌خسێنێت. له‌گه‌ڵ سامانیشدا هه‌م مه‌عریفه دێت و هه‌م زانست، هه‌روه‌ها به‌هاى كلتورى و سیاسیى تازه دێنه بوون و ده‌سته‌بژێرى یه‌كگرتوو و رێكخراو دروست ده‌بن و بوارى گشتى بۆ دیالۆگى بونیاتنه‌رانه فه‌راهه‌م ده‌بێت، به‌هۆى ئه‌مانه‌یشه‌وه مه‌رجه‌كانى دامه‌زراندن و پته‌وبوونى دیموكراتى ده‌سته‌به‌ر ده‌بن.\nئینگلته‌را نموونه‌یه‌كى تاقوته‌نیا نییه، به‌ڵكو ده‌یان نموونه‌ى گۆڕین و وه‌رچه‌رخانى دیموكراتى هه‌ن، له‌مه‌دا ته‌نیا ویستوومه، به‌ڕاى خۆم، رێگه‌ى بونیاتنه‌رانه بخه‌مه‌ڕوو بۆ بیركردنه‌وه له بابه‌ته‌كه. پرسیارى دیموكراتیه‌ت پرسیارێك نییه ده‌رباره‌ى چاكه‌خوازه‌كان و خراپه‌خوازه‌كان بكرێت، به‌ڵكو پرسیاره ده‌رباره‌ى ئه‌و مه‌رجانه‌ى كه بۆ دیموكراتى هه‌ن و ده‌سته‌به‌ر و فه‌راهه‌من، هه‌روه‌ها ئه‌وانه‌ى له‌م مه‌رجانه‌دا ون و نین، له‌گه‌ڵ چۆنیه‌تیى دۆزینه‌وه و ته‌واوكردنیان. به‌بێ ئه‌مانه‌یش، قسه‌كردن سه‌باره‌ت به دیموكراتى ده‌گۆڕێن بۆ لێدان و مه‌زه‌نده و مه‌به‌ست، ئه‌مانه‌یش خراپ نین ئه‌گه‌ر كاتێكى زۆر به‌م جۆره گفتوگۆ و وتوێژانه‌وه نه‌كوژین.\nد. جه‌مال عه‌بدولجواد:: 20/09/2018


📕 الحملة على بادينان وآوضاع اللاجئين پەڕتووکخانە\n📅 کاتی تۆمارکردن Dec 14 2011 12:51PM\nرؤوف کامل عقراوي - آ. کاوة [ زۆرتر... 👁] 📕 ✖ 1 0 ✔ 99% ✍ هـ.ب. 14-12-2011 12:51:05\n🚼 بادینان ناوی کوردی\n🔤 بادینان وشە و دەستەواژە\n... [ زۆرتر... 👁] ✖ ✖ ✖ 0 0 ✔ 72% ✍ هـ.ب. 10-1-2011 14:29:18\n📅 کاتی تۆمارکردن Jun 27 2019 12:18AM\nبادینان. [ زۆرتر... 👁] ✖ ✖ ✖ 0 1 ✔ 72% ✍ ز.س. 27-6-2019 0:18:37\n☂ بادینان بۆ رۆژنامەگەریی ئازاد پارت و رێکخراوەکان\n📅 کاتی تۆمارکردن Dec 18 2008 2:02PM\nرێکخراوێکی ناحکومی سەربەخۆیە، کۆمەڵێک رۆژنامەنووس [ زۆرتر... 👁] ✖ ✖ ✖ 0 0 ✔ 64% ✍ هـ.ب. 18-12-2008 14:02:59\n📄 بادینان سات بڵاوکراوەکان (گۆڤار، رۆژنامە و ...)\n📅 کاتی تۆمارکردن Sep 2 2013 5:10PM\n👁 ئەم بابەتە 24,846 جار بینراوە\n... [ زۆرتر... 👁] ✖ ✖ 0 0 ✔ 62% ✍ هـ.ب. 2-9-2013 17:10:29\n📕 بادینان في سالنامات ولایة الموصل العثمانیة ١٨٩٠-١٩١٢ پەڕتووکخانە\n📅 کاتی تۆمارکردن Feb 15 2016 10:33AM\nخليل علي مراد عبدالفتاح علي البوتاني اربيل - ٢٠١ [ زۆرتر... 👁] 📕 ✖ 0 0 ✔ 99% ✍ هـ.ب. 15-2-2016 10:33:09


عە‌بادى وە‌ڵامى مامۆستایانى سلێمانى دەداتەوە\nنەتەوە | 11:59:36 2017-12-07 | (5,323) جار خوێندراوەتەوە\nئەندامێكى ئەنجومەنى مامۆستایانى ناڕازیى رایگەیاندووە کە عەبادى وەڵامى نامەكەى داونەتەوەو بەشێکیش لە وەڵامەکەی عەبادی ئاشکرا دەکات.\nئەمڕۆ پێنجشەممە 2017/12/7 عادل حەسەن، ئەندامى ئەنجومەنى مامۆستایانى ناڕازیى سلێمانى بە ماڵپەڕی دواڕۆژ-ى وتووە: "دوای ئەوەی لە11/11/2017 وەكو ئەنجومەنی مامۆستایانی ناڕازیی لە هەوڵدابووین بۆ بینین و دیدار لەگەڵ حەیدەر عەبادی، سەرۆك وەزیرانی عیراق، بەڵام بەداخەوە هەوڵەكانمان بێ ئەنجام بوو".\nوتیشى: "بۆیە لەرێگەی چەند دۆستێكەوە نامەیەكمان نارد بۆ سەرۆك وەزیرانی عیراق، لەو نامەیەدا ئاماژەمان بە گرفتەكانی مامۆستایان و مووچەخۆرانی هەرێم كردبوو، ئاگادارمان كردبوو ئەگەر بە زووترین كات كێشەی مووچەی مامۆستایان چارەسەرنەكرێت، ئەوا پڕۆسەی پەروەردە بە تەواوی پەكی دەكەوێت".\nبەوتەی ئەو ئەندامەی ئەنجومەنی مامۆستایانی ناڕازیی دەڵێت: "لەم هەفتەیەدا وەڵامی نامەكەیان وەرگرتۆتەوەو عەبادی لە وەڵامی نامەکەدا پێی راگەیاندوون : "بەم نزیكانە وەڵامی كرداریی و تایبەتم بۆ مامۆستایان و مووچەخۆرانی راستەقینەى هەرێم دەبێت"


قوباد تاڵەبانی دەستخۆشی لە پۆلیسی سلێمانی دەكات\n16/06/2021 ژمارەی بینراو 157\nجێگری سەرۆكی حكومەتی هەرێمی كوردستان، دەستخۆشی لە پۆلیسی سلێمانی دەكات بۆ دەستگیركردنی ئەو تۆمەتبارەی ژنێكی لە گۆڕستانی سەیوان كوشتبوو، دەشڵێت: هەموو هەوڵێكمان دەخەینەگەڕ بۆ دەستگیركردنی بكوژانی ژنان و رووبەڕووكردنەوەیان لەگەڵ یاسا.\nقوباد تاڵەبانی لە پەیامێكدا رایگەیاندووە، هەوڵەكانی پۆلیسی پارێزگای سلێمانی و چاوكراوەییان بەرز دەنرخێنم و دەستخۆشییان لێ دەكەم بۆ ئاشكراكردن و دەستگیركردنی ئەو تۆمەتبارەی كە تاوانێكی دڕندانەی بەرامبەر ژنێك ئەنجام دابوو لەگۆڕستانی سەیوان لەشاری سلێمانی.\nجێگری سەرۆكی حكومەت ئەم رووداوەی بە دەرفەت زانیوە بۆ ئەوەی دووپاتی بكاتەوە كە بەتوندی ڕووبەڕووی توندوتیژی دژی ژنان دەوەستێتەوە. جەختی لەوەشكردووەتەوە "وەك چۆن پێشتریش لەچەندین بۆنەدا باسمكردووە، هەموو هەوڵێكمان دەخەینەگەڕ بۆ دەستگیركردنی بكوژانی ژنان و رووبەڕووكردنەوەیان لەگەڵ یاسا".\nئەمڕۆ 16-6-2021، عەمید ئاسۆ شێخ تەها، بەڕێوەبەری پۆلیسی سلێمانی، لە لێدوانێكی تایبەت بە راچڵەكین-ی راگەیاند، شەوی رابردوو هێزەكانیان ئەو تۆمەتبارەیان دەستگیركرد كە شەوی 30/29ی مانگی رابردوو لە گۆڕستانی سەیوان ژنێكی كوشت و لاشەكەی بە رووتی بەجێهێشتبوو.


بوونی زیاتر لە ٢٠٠ هەزار کەسی بێکار لە پارێزگای ورمێ – کوردستان و کورد\nبوونی زیاتر لە ٢٠٠ هەزار کەسی بێکار لە پارێزگای ورمێ\nبەرواری بڵاو کردنەوە 2022/04/30\nلە پارێزگای ورمێ ٦ هەزار کرێکار بێکارن و سەتا ٥٠ی بەشەکانی بەرهەمهێنان داخراون.\nعەلی سەحرانەوەرد سکرتێری شورای هاوئاهەنگیی کاری پارێزگای ورمێ لە ڕاپۆرتێکدا بە ئاماژە بەوەی کە لە ساڵی ٩٩ تا ئێستا ٥ هەزار و ٩٠٠ کرێکار لەو پارێزگایە دەرکراون و وەبەر یاسای بیمەی بێکاری نەکەوتوون ئاشکرای کرد، بە زۆر بوونی زیاتر لە سەتا ٥٧ی مووچەی کرێکاران لەم ساڵدا بەشێک لە خاوەنکارەکانی ئەو پارێزگایە هاوکارییان لەگەڵ بەشێک لە کارمەندان پچڕاندووە.\nناوبراو بە ئاماژە بەوەیکە بە پێی ئامارەکان ٣٨٦ هەزار کرێکار لەو پارێزگایە چالاکن، لەو ژمارە کرێکارە ٢٢٠هەزار کەس بیمەی ناچاریان هەیە ، ٤٥ هەزار کەس کرێکاری بیناسازی خاوەنی بیمە و ٨٦ هەزار کرێکاری بەشەکانی بەرهەمهێنانن.\nبەپێی ئەوەی کە یەک لەسەر سێی دانیشتووانی پارێزگای ورمێ لە بنەماڵەی کرێکاری و لانیکەم مووچەخۆر پێک دێ، لە ئێستادا ٣٥ شارۆچکەی پیشەسازی لەو پارێزگایە هەیە کە سەتا ٥٠ی بەشەکانی بەرهەمهێنانی ئەو شارۆچکە پیشەییانە داخراون.\nبەپێی ئامارەکان زیاتر لە ٢٠٠هەزار بێکار لە پارێزگای ورمێ دەستنیشان کراون و لە سەتا ٧٠ی لاوانی ئەو پارێزگایە بێکارن و ڕیژەی بێکاریی زۆر زیاتر لەو ئامارەیە کە بڵاو کراوەتەوە.\nتاگی بابەت: عەلی سەحرانەوەردورمێ


وه‌جبه‌كانى به‌شه‌خۆراك بۆ ئه‌مساڵ َزیاد ده‌كات\nژمارەی وەجبەكانی ماددەكانی ئارد و شەكر و زەیتی بەشەخۆراك بۆ ئەمساڵ زیاد دەكرێت و وەزارەتی بازرگانی حكومەتی فیدڕاڵیش هۆكاره‌كه‌ى بئ ئەو بڕە زیادەیەی لە بەروبوومەكانی گەنم لەم وەرزەدا خراوەتەبازاڕەوە.\nلە بەیاننامەیەكدا محەمەد هاشم عانی وەزیری بارزگانی عیراق ئاماژه به‌وه ده‌كات:دەستەی ڕاوێژكاری لە وەزارەكەیان گفتوگۆی لەسەر زیادكردنی وەجبەكانی بەشەخۆراكی هاووڵاتیان كردووە لە ماددەی ئارد، لە 7 وەجبەوە بۆ 10 وەجبە لە ساڵێكدا، بە هەمان شێوە وەجبەی ماددەكانی شەكر و زەیتی خۆراك لە 6 وەجبەوە بكرێتە 8 وەجبە، كە پێشتر لە ساڵی 2014وە لە ئەنجامی قەیرانی داراییەوە كاری پێكراوە”.\nڕاشیگه‌یاندووه:دەستی ڕاوێژكاری باشكردنی ئەدای كاری دامەزراوەكان و جومگەكانی كاری وەزارەتی لە فەرمانگە و كۆمپانیاكان تاوتوێ كردووە، وێڕای گفتوگۆكردن لەسەر بڕیاری 128ی ئەنجوومەنی وەزیران، كە تایبەت بووە بە (اسواق مركز).\nمحەمەد عانی له به‌یاننامه‌كه‌دا خواستی وەزارەتەكەشی بۆ خستنەوەگەڕی ئەو بازاڕانە خستۆتەڕوو، ئەمەش لە ڕوانگەی ئەو وەبەرهێنانەی، كە كۆمپانیاكان لە ژمارەیەك لەو بازاڕانەدا لە بەغدا و پارێزگاكان ئەنجامیانداوە\n1730 جار خوێندراوه‌ته‌وه\n9/2/2019 5:08:35 PM


دەستپێکردنەوەی خولی یانە پاڵەوانەکان و ئەگەرەکان – NISHAN PRESS\nکاتی نوسین شوبات 10, 2018\nرۆژی سێ شەممەی ئەم مانگە ١٣ی شوبات گەڕی ١٦ تیپی یانە پاڵەوانەکانی ئەوروپا دەست پێدەکاتەوە بەم شێوەیە:\nسێ شەممە ٢٠١٨/٢/١٣\nیۆڤانتۆس X تۆتنهام\nبازل X مانشستەر سیتی\nچوار شەممە ٢٠١٨/٢/١٤\nریاڵ مەدرید X پاریس سانجێرمان\nپۆرتۆ X لیڤەرپول\nسێ شەممە ٢٠١٨/٢/٢٠\nچێلسی X بەرشەلۆنە\nبایرن میونشن X بێشکتاش\nچوار شەممە ٢٠١٨/٢/٢١\nئیشبیلیە X مانشستر یونایتد\nشاختار X رۆما\nوە بەهەمان شێوە گەڕی دووەم و یاری گەڕانەوە لە ٢٠١٨/٣/٦ دەست پێدەکاتەوە، کە بەیاری چوون و گەڕانەوە ئەنجامەکان لێکدەدرێن و یانەکان سەردەکەون بۆ گەڕی ٨ تیپی یانە پاڵەوانەکانی ئەوروپا.\nلێرەدا باسێکی کورت و پێشبینییەکانی ئەنجامی ئەم یارییانەتان بۆ دەخەینەروو، کە لە بەدواداچوونی نیشان پرێس بۆ ئەم خولە، لە وەرگێڕان و خوێندنەوەی یانەکان و وتەی راهێنەرو یاریزانە خانەنشین کراوەکان ئەم پێشبینییانە هاتۆتە پێش.\nیاری یۆڤانتۆسی ئیتالی و تۆتنهامی ئینگلیزی؛ یانەی یوڤی کە ساڵی پار گەیشتە یاری کۆتایی خولی یانە پاڵەوانەکان ئاستێکی باش و نایابی پێشکەش کرد بەڵام لە یاری کۆتاییدا بە یانەی ریاڵ مەدرید دۆڕا، بەڵام لەمساڵدا ئاستێکی جێگیری نیەو بەبڕوای شیکەرەوەی وەرزشی ناتوانێ یانەی تۆتنهامی ئینگلیزی تێپەربکات، کە ئەمساڵ ئەم یانە ئینگلیزییە بەشێوەیەکی باش ئاستێکی نایاب پێشکەش دەکات بەڵام ئاستی ئەمیش جێگیر نیە.\nیاری بازلی سویسری و مانشستر سیتی ئینگلیزی؛ ئەمساڵ یانەی مان سیتی ئاستێکی نایاب پێشکەش دەکات بە رابەرایەتی گواردیۆلای ئیسپانی، کە پێشەنگی پریمەرلیگی گرتووە بە جیاوازییەکی زۆر لە پێش دووەمی خولەکەوەیە، وە یانەی بازل لەو ئاستەدا نابینرێ بتوانێ رکابەرایەتی مانسیتی بکات.\nیاری ریاڵ مەدریدی ئیسپانی و پاریس سانجێرمانی فەرەنسی؛ یانەی ریاڵ و پاڵەوانەی دوو ساڵی رابردووی خولی یانە پاڵەوانەکانی ئەروپا، ئەمساڵ لە بارێکی نائاساییدایەو بەشێوەیەک رۆژنامەو چاودێرانی وەرزشی باسی دەکەن کە لەمێژوویی ئەو یانەیە هەرگیز بەبارێکی وا خراپدا تێپەڕنەبووە، بە پێچەوانەوە یانە پاریسییەکە لە ئاستێکدا کە هەرگیز لە مێژووی ئەو یانەیە بەو شێوەیە کۆمەڵێک لە ئەستێرەی لاوو بەتوانەی تێدانەبووە، ئەم جیاوازییە زۆرە لەم یارییەدا، بەڵام ریاڵییەکان ئەزومنێکی باشی ئەم خولەیان هەیە بۆیە یارییەکە چاوەڕوان نەکراوە، بەڵام زۆربەی بۆچوونەکان دەڵێن کە یانە ئیسپانییەکە لەئێستاوە ماڵئاوایی لەم خولە کردووە.\nیاری پۆرتۆی پرتوگالی و لیڤەرپوڵی ئینگلیزی؛ یانەی پۆرتۆ دوو جار نازناوی ئەم خولەی بردووەتەوە، خولی ١٩٨٦ و ٢٠٠٣، دوایین خول کە براوە بووە بە راهێنەرایەتی مۆرینهۆ کە بەشێوازێکی سەرسوڕهێنەر ئەوم نازناوەی بردەوە، بەڵام ئەمساڵ یانەی لیڤەر پول بە راهێنەرایەتی کلۆپ یانەیەکی تۆکمەو بەهێزەو ئەگەری سەرکەوتنی زیاترە،\nیاری چێڵسی ئینگلیزی و بەرشەلۆنەی ئیسپانی؛ یانەی چێڵسی لە پێنج یاری کۆتاییدا ٣ یاری شکستی هێناوە، بەڵام بەرشەلۆنە بەدرێژایی ئەم وەرزە لە سەرجەم خولەکاندا تەنها یەک یاری شکستی هێناوە لە جامی شای ئیسپانی کە بەیاری گەڕانەوە سەرکەوت لەو خولەدا، بۆیە پێشبینی رۆژنامەکان وای بۆدەچن ئەگەری سەرکەوتنی بەرشەلۆنە زیاتر بێت بە راهێنەرایەتی ڤاڵڤێردی یانەی جێگرو تۆکمەیە.\nیاری بایرن میونشنی ئەڵمانی و بێشکتاشی تورکی؛ بەشیوەیەکی گشتی و سەرجەم سەرچاوەکان و بۆچوونەکان وای بۆ دەچن کە یانە ئەڵمانییەکە هەر لە یاری چووندا ئەم یارییە یەکلابکاتەوەو سەرکەوێت، چونکە جیاوازییەکی زۆرو هەیە لە نێوان ئەم دوو یانەیە لەرووی ئەستێرەکان و مێژووی یانەکەو ئەزموونیان لەم خولە، بەڵام قسەیەکیش هەیە کە دەڵێ تۆپ باری نیە!!\nیاری ئشبیلییەی ئیسپانی و مانشستر یونایتدی ئینگلیزی؛ ئشبیللیە لە ئێستادا لە جامی شای ئیسپانی سەرکەوتووە بۆ یاری کۆتایی بەرامبەر بەرشەلۆنە، یانەیەکی بەهێزە بەڵام لەرووی تەکنیکی و یاریزانان و ئەزمونەوە یانەی مان یونایتد بە سەرۆکایەتی مۆرینهۆی سپێشڵ وەن و خاوەن ئەزموون ئەگەری سەرکەوتنی زیاتر بەسەر یانە ئیسپانییەکەدا.\nیاری شاختاری ئۆکرانی و رۆمای ئیتالی؛ لە ١٠ ساڵی رابردوودا ئەم دوو یانەیە یەک جار بەرامبەر یەک یارییان کردووە لە ساڵی ٢٠١١ لەیاری چوون و گەڕانەوەدا یانە ئۆکرانییەکە هەردوو یاریەکەی بە سەرکەوتنی خۆی کۆتایی پێهێنا بە ئەنجامەکانی ٣-٠ و ٣-٢. بەڵام ئەمساڵ ئەم دوو یانەیە لە پێنج یاری کۆتایی لە خوڵەکانی خۆیاندا شاختار لە پێنج یاری سیانی دۆڕاوە، وە رۆما لە پێنج یاری دوو یاکسان بوون و دوو دۆراندنی هەیە، بۆیە وەکو دەبینرێت ئاستیان.\nلەکۆتاییدا.. پێشبینی بۆ یارییەکان کراوەو پێکەوە چاوەڕوانی ئەم یارییە بەهێزانە دەکەین.


Friday, 01.28.2022, 2:50\nمەلا بەختیار (پیاو)ێکە لێوانلێو لەدرۆ و فیشاڵ، خۆهەڵکێشان و نامەرد و بێویژدان، بێئەخلاقى سیاسى و بێپرنسیپ. لەوانەیە تروسکاییەکى تێدا نەبێت کە ئینسان ئاماژەیەکى خێرى بۆبکات، ئەگەر ئەمجۆرە پێشهاتانە نەبێت ناوهێنانى ئەم زیندەوەرە شەرمهێنەرە.\nئەم سیاسییە لاکەوتەیە جاربە جار وەکو (کەڵەشێر)ێکى لەڕ و لە شەڕدا دۆڕاو قوقەیەکى ناوەخت ئەکات، هەتا بڵێت منیش هەم، کە لەدوا نمایشیدا دەزگا پاراستنەکەى مەسعود، مەلایەکى بە (70) ساڵ تەمەنەوە، کردووە بەگاڵتەجاڕى زەمانە و ڕۆڵى ژەهرخواردویەکى پێدەبینێت، سیناریۆکە لە چوون و هاتنەوەى و ڕەنگ و ڕووى و دانیشتنى تیاترۆخانە گەڕۆکەى تورکیا و پاشەڵبادانى دوو نێرەکەر بەرامبەر خۆى و ژن و کچى ئەوەندەى تر پاشماوەى ئابڕوى هەڵوەراند ئەگەر لێرە و لەوێ تۆزێکى مابێت.\nئەوەى جێگەى تێڕامانە ئەم وشکە سیناریۆیە هەندێ کۆنە سیاسى و نووسەرى هێناوەتە گۆ ناکرێت هەروا بەسەرماندا تێبپەڕێت و قسەیەکى لەسەر نەکرێت، لێرەدا ئاماژە بە سێ کەسیان ئەکەم. ئەمانە غافڵن لەوەى کە: ژەهر دەرخوارددان، یان ژەهراویبون کێشەیەکە لایەنى زانستى – پزیشکى و لایەنی دادوەرى هەیە، لەلایەک ئەبێت بە ڕاپۆرتى پزیشکى متمانەپێکراو و لیژنەى پزیشکى بوونى ژەهراویبون، کە جۆرى ژەهرەکە بسەلمێنێى، دواتر بۆ بکەرەکەى دادگا یەکلای ئەکاتەوە و بە پرۆسەیەکى داوەریى دوور و درێژ، نەک وەکو هەندێک ڕەمڵ لێبدەن، یەکسەر بەیت و باڵۆرەى ژەهر بۆ مەلاى بەدبەخت بهۆننەوە.\nئەمەش ئەو نووسەرانەن :\n١- پشکۆ نەجمەدین :\nوتارێکى بڵاوکردۆتەوە بەناونیشانى (دەیانتوانى و نەیانکرد) ئەڵێت:\n(هیچ سەركردەیەكی باڵادەست و خاوەنبڕیاری هیچ حیزبێك، پڕكێشیی ئەوەی نەكردووە كە نەیارانی فیكریی خۆی، بۆ یەكلاكردنەوەی كێشەی دەستەڵات، هەموو پرەنسیپە ئەخلاقی و ویژدانییەكان ببەزێنێت و تیرۆر یانژی ژەهرخواردیان بكات) .\n- ئەم کابرایە ئەڵێیت لەهەسارەیەکى دوور لەزەوى ئەژى ئەوەندە لەدنیا و بزوتنەوە چەکدارییەکەى کورد غافڵگیرە کەمێژوویەکى دور و درێژى لەگەڵ تیرۆردا هەیە ئینجا جۆرى کوشتنەکە بەفیشەک بێت یان تەقەمەنى یان خنکاندن و لەسێدارەدان یان زیندەبەچاڵکردن یان بە ژەهر وەکو کوشتنى جەبار فەرمان و جەوهەر نامیق (کەسوکاریان لەبەر ئیمتیازى حیزبى و دەستکەوتى مادى بێدەنگەیانلێکردووە) . ئاخر پشکۆ نەجمەدین مەلاکەى لەمەڕ تۆ نەک لەسەر فکر و کێشەى دەسەڵات بەڵکو لەسەر سێکس و ناوگەڵ (تەلار و ئاسۆ)ى کوشت . تیرۆر بەشێکى جیانەکراوە بووە لەبزوتنەوەى چەکدارى لەساڵى ١٩٦١ وە هەتا ئێستا و تەنانەت کوردانى کوردستانەکانى ئێران و تورکیا و سوریاشى گرتۆتەوە .\nکاک پشکۆ ئەڵێت:\n(لە نێوەڕاستی هەشتاكانی سەدەی بووریدا، لە شاخ و لە جەنگەی خەباتی چەكداریدا، هەڵچوونی ناكۆكییەكانی دەروونی كۆمەڵە و یەكێتی، ئێمەی بە جیابوونەوە گەیاند! ئێمە و هاوڕێكانمان پەلامار دراین، زیندانی كراین، سووكایەتیمان پێ كرا و حوكمی ئیعدامیش دراین و جێبەجێ نەكرا. مەلا بەختیار، شێخ عەلیی ڕەوانشاد و من، دوو ساڵ و نیو تا سێ ساڵ و نیومان، لە بێزراوترین زیندانەكانی چیادا بەسەر برد . كە نەوشیروان مستەفا و ناوەندی كۆمەڵە، لە میانەی پلینۆم و دادگای گاڵتەجاڕیی حیزبییەوە، بۆیان نەلوا و پێیان نەكرا، بە ئاشكرا ئیعداممان بكەن)\n- بەکورتى سوکایەتى نەماوە پێیان نەکرێت و لەهەمووى گرنگتر کەرامەتیان شکاندون و مەلاى سەرۆک ئاش (کورتکراوەى ئاڵاى شۆڕش) یان بەدەست و خەتى خۆى دانپیانەکانى نووسیەوە و ئەوەى لەهەگبە سیاسیەکەیدا بوو هەموى هەڵڕشت بۆ ڕوپامایى نێو دۆست و ئەحبابى تۆزێکى لێنەهێشتەوە، پێموایە ئەگەر نەوشیروان بیویستایە ئیعدامیان بکات سڵى لەهیچ نەئەکردەوە نەک (بۆیان نەلوا و پێیان نەکرا)، بەڵام نەیویستووە بۆ ؟ دواتر لێی ئەدوێم.\nپشکۆ ئەڵێت :\n(نە ئەوان و نە مام جەلالیش، هەرگیز بیریان لەوە نەكردەوە، بە فێڵ و پلانكاری، ژێربەژێر و پەنامەكێ، لەنێومان ببەن!)\nباواز لەم قسەیە بهێنین کەهیچ مەعریفەیەکى تێدا نیە، سەیرە زیندانیت بکەن و کەرامەتت بشکێنن هێشتا بڵێیت بیریان لەوە نەکردۆتەوە لەنێومان بەرن واتە هێشتا بەمایەى خۆیەوە هەستاوە، ئاخر کاکە تۆ لەمێشکى ئەواندابوى هەتا بزانیت بیریان لەچى کردۆتەوە، تۆ و هاو ئاشەکانت کەى بابەتى بیرکردنەوەى ئەوان بون ئێوە زیندانیکراون بەهەموو سوکایەتى پێکردنەوەوە ئیتر بۆ بیرت لێبکەنەوە، کەرامەت و کەسایەتى ئینسان زۆر لەژیانى گرنگترە کەسانێک بووە بۆ پاراستنى کەرامەت و کەسایەتیان چونەتە شەرى نابەرامبە یان خۆیان کوشتووە .\nلە پەرەگرافێکیتردا ئەلێت:\n(ئەوان دەیانتوانی و زۆریش ئاسان بوو كە لەو ماوە دوورودرێژەی زینداندا، ژەهرخواردمان بكەن و تاوانەكەش لە گەردنی تاوانلێڕژاوی بەعس بنێن ! ئەوان دەیانتوانی نارنجۆكێك لە ڕۆژنەی ساپیتەی زیندانەوە، فڕێ بدەن و بكەرەكەیشی ڕەوانەی شار و لای موخابەراتی بەعس بكەنەوە نا ئەوان ئەو كارەیان نەكرد.)\nدنیایەکى سەیرە ئینسان تا ئەو ئاستە دابەزێت بکەوێتە وەسفى زایندانیکەر و ئەشکەنجەگەر کەنەیان کوشتووە لەکاتێکدا ئەیانتوانى بیکوژن، ئەمە ئەو لۆجیکەیە کەکاک پشکۆ قسەى پێدەکات وەکو ئەوە وایە بڵییت حیزبى بەعسیش ئەیتوانى ڕۆژى سەدکەس لەسلێمانى بکوژێت بەڵام ئەوکارەى نەکرد، زۆر لەکوشتن و بڕین ئاسانتر ئەیبۆ ناڵێیت ئەیانتوانى سێکسمان لەگەڵدا بکەن و یەکدوو زیندانەوان یان چەکبەشان بنێرن بەڵام ئەوکارەیان نەکرد، بەقسەى پشکۆ نەجمەدین بێت ئەبێت جەلال تاڵەبانى و نەوشیروان پەیوەندییەکى پتەویان لەگەل مخابەراتى بەعسدا هەبوبێت کە بکەرێک (بکوژێک) ڕەوانەی شار و لای موخابەراتی بەعس بكەنەوە .\nکاک پشکۆ ئەڵێت :\n(یەكێتیی نوێ و هەندەك خاوەنهێزی بڕیاربەدەستی حیزب، بۆ پاكتاوكردنی هەموو لەمپەرەكانی ڕێی گەیشتن بە لووتكەی بێبەرانبەری دەستەڵات، هەموو پرانسیپە ئەخلاقی و ویژدانییەكانیان بە خاك سپاردن و هاوڕێ هەڤاڵەكانی حیزب، هەڤاڵانێك كە سیمبۆلی نێو مێژووی ئەو حیزبە بوون و هەن، ژەهرخواردوو كردن )،\n- ئێستا دوو یەکێتى نوێمان هەیە یەکێکیان یەکێتیە نوێەکەى پاش کۆنگرەى چوار و یەکێتیە نوێیەکەى باڤڵ نازانرێت پاشتر چەند یەکێتى نوێیتر دێتە ئاراوە، بەڵام کۆنگرەى چوار بەهەموو کەموکورتى وناتەواوییەکەوە توانى ئەو سیاسیە بۆگەنانەى پێشوو ڕابماڵێت کە ڕێزێک لەبێئەخلاقترین بێمەبدەئترین و گەندەڵترین سیاسى بوون و بەو مانایە نیە کەبەدیلێکى باش جێگەیگرتونەتەوە، دیارە پشکۆ نەجمەدین ماستاوەکەى وەها خەستکردۆتەوە ئەیەوێت باڤڵ و دەباشان لایەکى مەرحەمەتى لێبکەنەوە کە ئەڵێت:\n(هەڤاڵانێك كە سیمبۆلی نێو مێژووی ئەو حیزبە بوون و هەن، ژەهرخواردوو كردن).\n- بڕوانن بە فۆڕمى بەکۆمەڵ ئەدوێت مەبەستى تەنها مەلاى ژەهراوى نیە واتە کەسانی تریش ژەهرخوارد کراون گریمان وایە بەڵام (باڤڵ) کۆێى سومبولە.\nبا وەڵامى ئەو پرسیارە بدەینەوە بۆچى پشکۆ نەجمەدین و هاوئاشەکانى نەکوژران , جەلال تاڵەبانى و نەوشیروان مستەفا زۆر چاک ئەمانەیان ناسیوە، ساڵانێک دەست و پەنجەیان لەگەڵدا نەرمکردون، جه‌لال تالەبانی، که له نامه‌یه‌کدا بۆ"حه‌مه‌ی حاجی مه‌حمود" ئه‌ڵێت:\n"مه‌لا به‌ختیار هیچ نییه، ئه‌و وه‌ک میزه‌ڵدان وایه که‌ی بمه‌وێت ده‌رزیه‌کی پێدا ده‌که‌م و فشی ده‌که‌مه‌وه.".\n- نەوشیروان کاتى خۆى لە سەر مەلا بەختیارە وتویەتى:\nئەگەر نەگبەتى کورد نەبێت مراهقى وا کەى ئەهلى سیاسەتە.\nمێژوى مەلاى زیندانى ئەوەندە پاڵەوان و جەربەزەو مەبدەئى و نهێنى پارێز نەبووە هەتا سڵى لێبکرێتەوە ببێتە مەترسى و لەناو ببرێت لەلایەکی ترەوە مانەوەى زیندانیەکى تێکشکێنرا و ڕیسوا و ترسنۆک زۆر باشترە بۆئەوەى ببێت بە پەندێک هیچ کەسێکی تر نەتوانێت هەنگاوێکى لەوجۆرەى ئەو هەڵبهێنێتەوە .\nمەلا بەختیارى سیمبوڵەکەی کاک پشکۆ نەجەدین، پاش هەڵهاتنى لە زیندانەکەى دێى یاخسەمەرى شارباژێر و گرتنەوەى لەلایەن یەکێتیەوە، ووتى:\n(کابرایه‌کی دۆڕاوی سیاسیم، ئه‌خلاقم تیا بێت له ژیانما سیاسه‌ت ناکه‌م) .\nلەکۆڕێکى جەماوەریدا لە شارۆچکەى شەقلاوە و لە وەڵامى پرسیارێکدا ووتى:\n(بچمه‌وه ناو یه‌کێتی قه‌حبه‌کانی کوردستان ناچمه‌وه ناو یه‌کێتی) .\nبەهەموو پێوەرێک ئەبوایە ئەم سیمبولەى پشکۆ نەجمەدین :\nخۆى خۆى ژەهرخوارد بکردایە، بەڵام: قەحبەى سیاسى کوا ئەو غیرەتەى هەیە؟!.\nلینکى ووتارەکە :\nhttp://www.rwangauraxna.com/detail.aspx?IDNews=6465 (روانگە و رەخنە)\n٢- مامۆستا جەعفەر:\nوتارێکى نوسیوە لەژێر ناونیشانى (ژەهرخواردووكردنی نەیاران , مەلا بەختیار و بافڵ تاڵەبانی بە نمونە) .\nمامۆستا وەکو هەر سیاسیەکى لاکەوتەى ئەم وڵاتە ڕۆژ ئەژمێرن هەتا بابەتێک بێتە پێشەوە و وەکو ڕێوییەکى گەڕڕ سەر لە کون دێنێتە دەرەوە و ئەیەوێت مڵوموشێکى سیاسی بکات و بڵێن ئەوە ئێمەش ماوین و هێشتا بۆنى باروتى شاخ و کێومان لێدێت، ئێستا کەوتۆتە گلەیی لەبەد بەختى خۆى و ئەڵێت:\n(بەڵام لەگەڵ كاك بافڵ نەكارمان پێكەوە كردووە و نە دەزانێت من كێم و كێ نیم).\nوەباشترین دەروازەش بۆ ئەوەى باڤڵ بیناسێت ئەوەیە کەچ مەخلوقێکى ئەنتیکەیە پێی ئەڵێت: (جەنابیشت لەگەڵ مەلا بەختیار ژەهر خواردوو کراون).\nئەم لاکەوتەیەى کەناڵى ڕووداو کاتى خۆى ٣٢ وتارى پڕلە ستایشى درۆ و فیشاڵى لە کوردستانى نوێدا بە باڵاى جەلال تاڵەبانى نووسى پێناچێت بەم چیرۆکى ژەهرە لەلاى باڤڵ هیچ هەڵبکڕێنێت .\nبڕواننە ئەم ماستاوى جەعفەرییانە کە ئەڵێت:\n(بافڵ تاڵەبانی چەندین جار ئەوەی راگەیاندووە ژەهرخواردوو كراوە و بەڵگەی یاسایی بە دەستەوەیە).\nهەرچەند مامۆستا بەلوتبەرزى ناسراوە نازانم چۆن بەبۆن ئەم کەیسى ژەهرەى بۆیەکلایبۆتەوە و زانى باڤڵ بەڵگەى یاسایى بەدەستەوەیە و چۆن ئەمەت زانى لەکاتێکدا کابرا نەک بەڵگە فاریزەیەکى نەخستۆتە ڕوو! ئاخر کاکە تۆ شانازى بەوە ئەکەیت کە تێکەڵاوى کەلتورى ئەوروپى بویت بەڵگەى یاساییى و بەڵگەى مادى جیاناکەیتەوە.\n(پرۆفیسۆرێكی تیمارگەی ڤیڤانتسی بەرلین بەڕوونی و راشكاوانە گوتی: مەلا بەختیار ژەهرخواردوو كراوە! دكتۆری ئەڵمانی تەنیا پاش دڵنیا بوونی سەدی سەد لە رووی یاساییەوە دەتوانێت لێدوان بدات. سەد لە سەد شیكاری خوێن و تاقیگەی لە بەر دەست نەبێت، رووبەڕووی لێپرسینەوەی قورس دەبێتەوە.)\n- هیچ پرۆفیسۆرێک بۆى نیە بە ئاشکرا نەک ئەوە لەهیچ کەسێک بدوێت ئەوە پەیوەندى بە پاراستنى مافى نەخۆشەوەیە و ڕێزگرتن لە پیشە و کەلتورە ئینسانیەکەى، چ شەرم و بێئابرووییە، کە ئاماژە بە قسەى دکتۆرێکى میتى تورک بدەیت، خۆ ئێستا خەڵک خوێنەوارە و ئەزانێت پرۆفایلى ئەو دکتۆرە چییە! جەنابیان خۆى بەوە هەڵئەخات زمانى ئەڵمانى ئەزانێت بۆ سەر پڕۆفلیلى ئەو دکتۆرە ناکەیت!؟\n- مەلایەک ژەهر خواردوو کرابێت، پاش ئەوەى لەخەستەخانە دەرکرا، ئەچێتە سەر پاپۆڕێک بە هەواى پایزەى سەردەریا و دوو نێرەکەر پاشەڵى بۆ با ئەدەن. لە مامۆستاى بەڕێز ئەپرسم کە تۆ ئەڵێییت نیو سەدەیە مەلا ئەناسم و خەباتمان پێکەوە کردووە، تکایە لێی بپرسە، ئایا پاشەڵبادانى ئەو دوو نێرەکەرە بەشێکە لە چارەسەرى ژەهر؟ ئەوا ئەگەر ئەوەت بە لاوە ئاسان نەبوو لەبەر ئەوەى دانیشتنەکەى مەلا خێزانی بوو پرسیارێکى ترى لێبکە:\nمەلا ئەڵێت: (36) بوتڵ ئاویان تێکردووم!\nئایا ئاوەکەى خۆمان لێڵە یان بتڵەکانى ئەوان باریکە ؟.\nنووسینەکەی مامۆستا جەعفەر:\n٣- عیماد عەلى:\nکاک عیماد عەلى وتارێکى نووسیوە لەژێر ناونیشانى: (سلێمانی بەئەمەكە و چاكەی مەلا بەختیار دەداتەوە) نووسینەکانى پێشترى ئەم بەڕێزەم خوێندۆتەوە چاوەڕێ بوم ئەگەر باسى (ژەهر و مەلا ) بکردایە زۆر واقیعانە و وەکو ئەوەى هەیە لێیبدوێت، ئەم نمایش و سیناریۆیەى کە بە مەلاى خانەقینى ئەکەن داڕێژراوى سەرى ڕەشە و زۆر لە مێژە مەلا کلکى لەگەڵیاندا گرێدراوە و چ کەسێک هەیە ئەم پەیوەندییەى لەلا شاراوە بێت، مەگەر ئەوانەى خۆیان لەئاستى واقیعى کوردستان گێل ئەکەن، مەلا وەکو خۆى ئەڵێت: حەزى لە سەرۆک کۆمارییە خۆ ڕێگەى کۆشکى کۆمارى بڕێک سینارێو پاشەڵبادانى ئەوێت. مەلا پایەیەکى کودەتاکەى ناو یەکێتى بوو بە ئامانجى ئەوەى کە ڕۆڵێکى لە حیزبەکەیدا بۆ بگێردرێتەوە لەگەڵ نمایشى ژەهر بەڵام مایەپوچ دەرچوو.\n- کاک عیماد لەباسى شارى خانەقینەوە باسى مەلا ئەکات و ئەڵێت:\n(گەنجێكی بزێوی پڕ بەهرە و خۆشەویستی نیشمانەكەی دەركەوت و هەر لە سەرەتای لاوێتیەوە بە جموجوڵی سیاسی و كردەوەكانیەوە وانەی شۆرشگێری و رۆشنبیری و فەلسەفی و مەدەنیەت بە سەرجەم خەڵكەكەی پێشكەشكرد.) .\nبەقسەى ئەم برا بەڕێزە بێت ئێمە خاوەنى بیر مەندێکى گەورەین و بە خۆمان نەزانیوە!\nئەوقسانە گاڵتە بەخۆکردنە هەموو کەسێک ماهیەتى مەلا و ناوەرۆکى بۆش و بەتاڵى ئەزانێت! تۆزێک ویژدان بۆنووسین و ڕێزگرتنى خوێنەر خراپ نییە! ئاخر مەلایەکى لگاوچى لەسەرەتاى لاوێتیەوە ( وانەی شۆرشگێری و رۆشنبیری و فەلسەفی و مەدەنیەت )ى لەکوێوە ئەزانى؟\nلە پەرەگرافێکیتردا عیماد عەلی ئەڵێت:\n(لیرەدا قسەمان لەسەر خانەقین نیە كە خەڵكەكەی تا بتوانن بۆ هەركەسێك چاكەی بۆیان هەبێت بەچاكە وەڵامی دەدەنەوە، گردبونەوەی خۆڕسكانەی خەڵكی خانەقین بۆ سەركۆنەكردنی ژەهرخواردنی مەلا بەختیار باشترین گەواهیە بۆ بەئەمەكی و دڵسۆزی خەڵكی ئەم شارە خنجیلانە).\n- خانەقینیەکان زۆر چاک لە ماهیەتى مەلا و هاو حیزبیەکانى تێگەیشتون و ئەوەى کرا نمایشێک بوو بە خەڵکى بێئاگا و سادە و هەژار و لە خانەقینەوە پاسیان بەکرێ بۆگرتبوون، هەتا هاتنەوەکەى مەلا گەورە بکەن، خۆ ئەگەر مەلا زەڕەیەک (مەدەنیەتى) تێدا بوایە، وەکو ئینسانێکى مەدەنى ڕێگاى بەو نمایشە بێسەرە و بەرەیە نەئەدا، کە هەموو سیستەمى فڕۆکەخانەیان شێواند و لەهیچ شوێنێکى دنیادا ڕێگە بەشێواندنى سیستەمى هیچ فەرمانگەیەک نادرێت .\nلە شوێنێکیتردا ئەڵێت:\n(بەڵام مێژووی خەبات و تێكۆشانی مەلا بەختیار تەنها لە خانەقین نەبووە و ئەگەر خۆشەویستی بۆ سەرجەم كوردستان هەبووە، بەڵام جموجوڵ و سیاسەت و تێكەڵبوون و تێكۆشانی و قوربانیدانی لە سلێمانی چەندین جار زیاتر بووە لەوەی خانەقین. هەوڵی تۆڵەكردنەوەی ئەو ناحەقیانەی بەرامبەر خەڵكی شاری سلێمانی كرا، لە كاتێكدا بەعس ئاسنی بە ساردی دەتواندەوە، لەلایەن تێكۆشەرێكی خانەقینیەوە بەو تەمەنەوە لە دژی پارێزگاری سلێمانی باشترین رووداوە بۆ ئەوەی ئەم شارە لەیادی نەكەن و بەئەمەكی خۆیان بنوێنن\nبۆیە دەكرێت بڵێین، ئەگەر مەلا بەختیار مافی ئەوەی هەیە كە خەڵكی خانەقین بەئەمەكی بۆ بنوێنن ئەوا سەد جار حەقە خەڵكی سلێمانی هەڵوێستی خۆیان دەربڕن و بەئەمەكی و دلسۆزی پیشان بدەن و مێژوویەكی جوان بۆ شارەكەش تۆمار بكەن و ئەو توانجەش لەسەر خۆیان بسڕنەوە كە خەڵكی ئەم شارە تەنها بە سلێمانچێتی تۆمەتبار دەكرێت) .\n- ئەوەى من بزانم خەڵکى سلێمانى باکى بەهیچ توانجێک نییە و وەکو دایکێکى بەئەمەک و میهرەبان باوەشى بۆ هەموو کردۆتەوە، ئەوە نمەک بەحەرام و سپڵە و تاڵانچیانى شارە تۆمەتى سلێمانیچێتى ئەخەنە پاڵ. هەموو کەسێک مافى خۆیەتى شارى خۆى زێدى خۆى خۆشبوێت، مەلا بەختیار یەکێکە لە قێزەونترێن و بێئەخلاقترین و بێپرەنسیبترین و بێشەرمترین سیاسى. کە نەک ئەو سەدانى وەکو ئەو بوون بە شێرپەنجە و برینێکى پڕکێم و جەراعەت بۆ ئەم شارە، کەڕۆژێک دێتە پێشەوە ئەبێت دادگایبکرێن تۆڵەى سلێمانیان لێبکرێتەوە.\n- بۆ بیر هێنانەوەى کاک عیماد ئەوە گروپێک بوو، کە تەقەیان لە پارێزگارى ئەو کاتەى سلێمانی کردووە و مەلا ڕۆڵێکى ئەو تۆى نەبووە، خودى ئەم پارێزگارە ساڵى پار لە باوەشى یەکێتیدا و لەشارى سلێمانى کۆچی دواییکرد، بۆ ئەم پاڵەوانەى کاک عیماد ساڵانێکە ورتەى لەدەم دەرنەئەهات، کە ئەم پارێزگارە تەقە لێکراوە لە سلێمانى ئەژیا، خۆ مەلا بەرژەوەندییەکانى یەکێتى ئەپارێزێت و ئەبوایە بەقەدەر هێلیکۆپتەرێک بایەخى پێبدایە و قسەیەکى بکردایە.\n- ئەو پارێزگارە (محەمەد ئەمین زێبارى ) کەسێکى بێوەى و بێزییان بووە بۆ خەڵکى سلێمانى و کاتێک دەست بەکار ئەبێت، دەبینێت دەزگاکانى ئەمن و بەعسیەکان دەسەڵاتێکى فروانیان هەیە و ئەوەى پێ قبوڵ ناکرێت و ئەچێت بۆلاى سەدام حسەین باسى بارودۆخى سلێمانى بۆ ئەکات و پێی ئەڵێت سەختە لە وەزعێکى وەهادا بتوانێت بەئەرکى پارێزگارى جێ بەجێ بکات و دەستبەجێ سەدام هەموو دەسەڵاتێکى پێ ئەدات و لەوەوە دەسەڵاتى دەزگاکانى ئەمن سنوردار ئەکات، بۆ بیرهێنانەوە، ئەو کاتە عومەر فتاح گیراوە و ژنەکەى پەنا بۆ پارێزگار ئەبات، ئەویش یەکسەر فەرمانى بەربوونى دەرئەکات وبەرئەدرێت ئەمەش دەزگانى ئەمنى ئەو کاتەى توشى شۆک ئەکات.\nخەباتى عوسمانى حەمە گول ناسراو بە خەباتە مێشوولە، لە راکردنەکەی لە زیندان یارمەتى مەلا بەختیار ئەدات، لەسەر ئەوە یەکێتى گوللە بارانى ئەکەن . دوای (ڕاپەڕین) ئاسۆى براى ئەچێت بۆ لاى مەلا هەتا کارێکى چنگ بکەوێت و مەلا ئەزانێت تەلارى ژنى قەشەنگ و جوانە، ئەویش لەلاى خۆى دائەنێت و دەستى لەگەڵدا تێکەڵ ئەکات، دواتر مەلا بەختیار، ئاسۆ و تەلارى ژنى ئەکوژێت، هەتا ئێستا مەگەر تەنیا مەلا، ئیتر کەس نازانێت لاشەکانیان لە کوێ فڕێدراون.\n- حیزبى کوردى لەبرى پارێزگارى لەخەڵک بکات، هەمیشە کارێکیان کردووە هەتا دوژمن دەست لە خەڵک بوەشێنێت و کوشتوبڕبکات، بەوەش پاڵە پەستۆ بچێتە سەر خەڵک و ڕیزەکانى خۆیانى پێ بەهێز بکەن، تەقەکردن لە پارێزگارى ئەو کاتە بێجگە لە تێکدانى ئاسایشى شار و دەست ئاوەڵاکردنى دەزگاکانى ئەمن و بەعس، چ خێرێکى سیاسى و کۆمەڵایەتى هەبووە ؟ .\n- واباشترە کاک عیماد باسى کەسێکى بەشەرەف بکات، خۆ خانەقین پیاوى بەتوانا و لەخۆ بوردە و گەورەى تێدایە، کاتێک مەلا لە دێی یاخسەمەرى شارباژێڕ لەلاى یەکێتى زیندانە و یەکێک لە پاسەوانەکانى بەناوى (خەباتى عوسمانى حەمە گول ناسراو بەخەباتە مێشوولە) یارمەتى مەلا بەختیار ئەدات، لەسەر ئەوە یەکێتى گوللە بارانى ئەکەن . دوای (ڕاپەڕین) ئاسۆى براى ئەچێت بۆلاى مەلا هەتا کارێکى چنگ بکەوێت و مەلا ئەزانێت تەلارى ژنى قەشەنگ و جوانە ئەویش لەلاى خۆى دائەنێت و دەستى لەگەڵدا تێکەڵ ئەکات، دواتر مەلابەختیار، ئاسۆ و تەلارى ژنى ئەکوژێت و هەتا ئێستا مەگەر تەنیا مەلا، ئیتر کەس نازانێت لاشەکانیان لە کوێ فڕێدراوە.\nئەمەیە خاوەنى (وانەی شۆڕشگێریی و ڕۆشنبیری و فەلسەفی و مەدەنیەت)؟\nئایا سلێمانى ئەمەک و دڵسۆزى بۆ جانەوەرى وەها بنوێنێت؟\nباشترە کاک عیماد عەلى داواى لێبوردن لەخەڵکى سلێمانى بکات لەپاى ئەو ناهەقییەى، کە دەرحەق بەو شارە نووسیویەتى .\n١- عیماد عەلی: سلێمانی بەئەمەكە و چاكەی مەلا بەختیار دەداتەوە (روانگە و رەخنە)\n٢- عیماد عەلی: سلێمانی بەئەمەكە و چاكەی مەلا بەختیار دەداتەوە (لە کوردستانپۆست)


به‌هۆی خۆپیشاندانه‌كانی عێراق، سوپای كوێت ئاماده‌باشی خۆی راگه‌یاند\n2018-07-14 [02:31 AM]\nسه‌رۆكایه‌تی ئه‌ركانی گشتی سوپای كوێت رایگه‌یاند، له‌گه‌ڵ ئه‌وه‌ی راپۆرته‌كانی ئاشكرای ده‌كه‌ن خۆپیشاندانه‌كانی عێراق به‌تایه‌به‌ت ناوچه‌كانی نزیك باكوری وڵات نه‌شه‌نه‌یان سه‌ندوه، به‌ڵام بارودۆخی ئه‌منی وڵات ئاساییه و سوپا بۆ هه‌ر رێكارێك له ئاماده‌باشی دایه.\nئه‌مڕۆ شه‌ممه سه‌رۆكایه‌تی ئه‌ركانی كوێت له نامه‌یه‌كی كورتدا له تۆڕی كۆمه‌ڵایه‌تی تویته‌ر وتی، بارودۆخی ئه‌منی جێگیره و ئه‌و رووداوانه‌ی له عێراق رووده‌ده‌ن تایبه‌ته به‌م وڵاته و په‌یوه‌ندی به كاروباری ناوخۆی ئه‌و وڵاته‌وه هه‌یه، ئه‌و كرده‌وه‌ی سوپای كوێت ئه‌نجامی ده‌دات، ته‌نها رێكارێكی ئه‌منی پێشوه‌خته‌یه.\nسوپای كوێت باسی له‌وه‌ش كرد، سه‌رۆكی ئه‌ركان و چه‌ند فه‌رمانده‌یه‌كی سه‌ربازی ده‌زگار ئاسایشی وڵات سه‌ردانی باكوری وڵاتیان كردوه بۆ ئه‌وه‌ی ئاماده‌باشی هێزه‌كان و رێكاری پاراستنی پێشوه‌خته‌ی سوپا به‌سه‌ر بكه‌نه‌وه.


سه‌رۆك وه‌زیری ئیسڕایل له كاردانه‌وه به‌رامبه‌ر به به‌رپرسی شوڕای به‌رزی ئاسایشی نیشتمانی ئێران كه گوتبووی، تاران " له سوریادا به ٩٠ له سه‌دی ئامانجه‌كانی گه‌یشتووه"، گوتی: "ئه‌وه ڕاست نیه؛ ڕاستییه‌كه ئه‌وه‌یه كه ئه‌وان [ئێرانێكان] هه‌وڵ ده‌ده‌ن و ئێمه به‌ربه‌ست ده‌خه‌ینه پێشیان."\nبه پێی ڕاگه‌یه‌نه‌ره‌كانی ئیسڕایل، بنیامین نه‌تانیاهوو ئه‌و لێداوانانه‌ی یه‌كشه‌مه له ماوه‌ی كۆبوونه‌وه‌یه‌كی كابینه‌كه‌ی دا به‌یانی كرد.\nسه‌رۆك وه‌زیری ئیسڕایل گوتی: "بۆ ڕێژیمی ئێران كه خوازیاری له ناوبردنی ئیسڕایله، په‌یامێكی ڕوونم هه‌یه؛ ئیسڕایل تا ئه‌و جێگایه‌ی پێویست بێت، بۆ پێشگرتن له سه‌قامگیری له‌شكری ئێران له سوریادا هه‌نگاو ده‌نێت."\nهه‌روه‌ها گوتی كه چوارشه‌مه‌ی دابێت له موسكۆ له گه‌ڵ ڤلادمر پوتن چاوپێكه‌وتنی ده‌بێت كه په‌یوه‌ندی به ئێرانه‌وه هه‌یه و هاوهه‌نگی ئاسایش له نێوان له‌شكری ئێسڕایل و روسیا باشتر ده‌كه‌ن بۆ ئه‌وه‌ی پێشی ڕووداوی نه‌خوازراو له هه‌ریمه‌كه‌دا بگرن.\nئاماژه‌ی سه‌رۆك وه‌زیر پێشگرتن له رووداوی وه‌ك شه‌ش مانگ پێشه كه له ماوه‌ی هێرشێكی ئێسڕایل بۆ سه‌ر "ئامانجه‌كانی ئێرانی" له به‌نده‌ری لازقیه فڕۆكه‌یه‌كی شه‌ڕكه‌ری رووسیا كه خه‌ریك بوو له پێگه‌یه‌كی هه‌وایی بنیشیت، به هۆی له‌شكری سوریا كه‌وته خواره‌وه و ١٥ فڕۆكه‌وان و ده‌سته‌ی به‌ڕێوه‌به‌ری فڕۆكه‌كه كوژران.\nئێران به پێی په‌یامانێكی هاوبه‌شی به‌رگری له گه‌ڵ سوریا، بوونی خۆی له ئه‌و وڵاته وه‌ك ڕاوێژكار وه‌سف ده‌كات و له ئه‌م دواییانه دا كاربه‌ده‌ستانی ئێران جه‌خت ده‌كه‌ن كه "هه‌تا ئه‌و كاته‌ی كه پێویست بێت، درێژه‌ی ده‌بێت."


ناو وه‌ك كێشه‌یه‌كی قانونی\nئێستا بۆ ناوچه دابڕێنراوه‌كان چه‌ندین ناوی تر هه‌یه، پێشتر له ده‌ستوردا ئه‌و ناوچانه ناونران ناوچه‌ی جێناكۆك یان كێشه‌له‌سه‌ر، ناوچه‌ی جێناكۆك ئه‌مه‌یان له ده‌ستوردا سه‌پێنراوه، به‌مانای ئه‌وه دێت ئه‌و ناوچانه له‌نێوان كوردو ده‌وڵه‌تی عێراقیدا كێشه‌یان له سه‌ره‌و تا كێشه‌كه‌ش چاره‌سه‌ر نه‌كرێت ئه‌م ناوچانه به ناوچه‌ی كێشه له‌سه‌ر یان جێناكۆك ناوده‌برێن، ناونانه‌كه‌ش له‌وه‌وه هاتوه له‌رابردودا له‌و شوێنانه ناهه‌قی به‌رانبه‌ر كورد كراوه، به‌تایبه‌ت ئه‌و به‌شه‌ی په‌یوه‌ندی به ناوچه كوردیه‌كانه‌وه هه‌یه.\nله‌به‌رانبه‌ر ئه‌م ناونانه‌دا به‌تایبه‌ت دوای ئه‌وه‌ی كه له‌كاتی خۆیدا ماده‌ی 140 جێبه‌جێ نه‌كرا، كورد وه‌ك كاردانه‌وه‌یه‌ك ناوی دیكه‌ی له‌بری ناوچه‌ی جێناكۆك دانا، وه‌ك ناوچه دابڕاوه‌كان ئه‌م ناونانه له‌وه‌وه هات كورد ئه‌و ناوچانه‌ی وه‌ك ناوچه‌ی دابڕاو له‌كوردستان وێنا ده‌كرد خۆ ئه‌گه‌ر له كاتی خۆیدا ماده‌ی 140 جێبه‌جێكرابا، بڕواناكه‌م ناوی دیكه‌ی بۆ دانرابا، دواتر ناوی ناوچه‌ی كوردستانی و ناوی ناوچه دابڕێنراوه‌كانیشی لێنرا، له‌م دوایه‌شدا مالیكی ناوی ناوچه تێكه‌ڵه‌كانی لێنا، ئه‌م ناونانه‌ی مالیكی وه‌ك كاردانه‌وه‌یه‌ك به‌رانبه‌ر پێداگری كورد له‌سه‌ر كوردستانیه‌تی ئه‌و ناوچانه هاته ئاراوه، به‌بڕوای من كۆی ئه‌م ناوانه هه‌ریه‌ك به جۆرێك بڕێك راستیان تیایه، بەڵام ئه‌مه له‌و راستیه ناگۆڕێت كه هه‌مو ناوه‌كان هه‌ریه‌ك به‌شێوه‌یه‌ك گرفتی قانونی بۆ كه‌ركوك و ناوچه‌كانی تر دروست ده‌كه‌ن، ئه‌گه‌ر له‌كاتی خۆیدا كێشه‌ی كه‌ركوك چاره‌سه‌ر كرابا بڕوا ناكه‌م خه‌ڵك به‌دوی ناونانی تردا گه‌ڕابا، ئه‌مه له‌لایه‌ك له‌لایه‌كی تره‌وه هه‌ر بۆ خۆی به‌ستنه‌وه‌و تێكه‌ڵكردنی كێشه‌ی كه‌ركوك به كێشه‌ی كه‌ربه‌لاو بابل و ئه‌نبارو شوێنه‌كانی دیكه بۆ ئه‌وه بو كێشه‌ی كه‌ركوك چاره‌سه‌ر نه‌كرێت.\nمن بڕوای ته‌واوم به‌وه هه‌یه نوری مالیكی بۆ ئیستیفزازی كورد ئێستا به‌و ناوچانه ده‌ڵێت ناوچه‌ی تێكه‌ڵ، له‌گه‌ڵ ئه‌وه‌شدا كورد ده‌توانێ له‌سه‌ر گۆڕینی ناوه‌كه شكاتی لێبكات یان داوابكرێت بانگ بكرێته پەرله‌مان، چونكه ئه‌م ناونانه به شێوه‌یه‌ك هه‌وڵدانه بۆ راكێشانی سه‌رنج و دیدی ئه‌وانی ترو یاریكردنه له‌گه‌ڵ سۆزی ئه‌وانی تر، وا گریمان بۆ ئه‌وه‌ش نیه، نوری مالیكی وه‌ك سه‌رۆك وه‌زیرانی عێراق به‌رپرسیاره له جێبه‌جێكردنی ماده‌ی 140 به هه‌مو بڕگه‌كانیه‌وه، بەڵام ئه‌م ناونانه خۆدزینه‌وه‌یه له‌جێبه‌جێكردنه‌كه، ئه‌گه‌رچی راسته ئه‌م ناوچانه ناوچه‌ی تێكه‌ڵن، بەڵام ناتوانین چاو له‌و راستیه بپۆشین كه له‌م شوێنانه سیاسه‌تی ته‌عریب و ته‌بعیس و ته‌هجیرو ته‌رحیل پیاده‌كراوه، ئه‌م سیاسه‌تانه‌ش كاری زۆری كردوه‌ته سه‌ر دیمۆگرافیای ناوچه‌كه‌و پارسه‌نگی پێكهاته‌كانی شێواندوه، به‌راده‌یه‌ك كوردی له‌و ناوچانه له‌زۆرینه‌وه كردوه به نیوه كه‌متر به‌تایبه‌ت گواستنه‌وه‌ی قه‌زاو ناحیەو گونده كورد نشینه‌كان بۆ سه‌ر پارێزگاو شوێنگه‌لی دیكه.\nئێستا له هه‌ركات زیاتر كاتی ئه‌وه‌یه ئه‌و ناوچانه به‌تایبه‌ت ئه‌و ناوچانه‌ی له‌نێوان كوردو حكومه‌تی عێراقیدان له‌و كێشه قانونیه‌ی ناونان رزگار بكرێن و ناوێكیان لێبنرێت كه هۆیه‌ك بێت بۆ چاره‌سه‌ری كێشه‌كه. بۆ نمونه ناوێك بێت بۆنی چاره‌سه‌ری كێشه‌كه‌ی لێبێت نه‌ك ناوێك كه بۆنی قوڵكردنه‌وه‌ی ململانێی لێبێت وه‌ك ئه‌وه‌ی ئێستا هه‌یه، به‌تایبه‌ت وه‌ك ئه‌وه‌ی ئێستا مالیكی ده‌یه‌وێت ناوی لێبنێت، هه‌ڵبه‌ت به‌هۆی ئه‌و هه‌مو هه‌ڵه و په‌ڵه‌یه‌وه كه خۆمان كردومانه.\nتێبینیه‌كی پێویست: ئه‌م بابه‌ته هه‌فته‌ی پێشو له رۆژنامه‌ی به‌یان دابه‌زی ئێستا، كه پرسی ناویش خه‌ریكه ده‌بێته كێشه پێمخۆشه خوێنه‌ری به‌ڕێز جارێكی دیكه ئه‌م بابه‌ته ببینێت.


ئەمساڵ یادی ۳۷ساڵەی جینۆسایدكردنی بارزانییەكان بە مەراسیمی تاجەگوڵێنە كراوەتەوە | دەزگاى زارى کرمانجى\nئەمساڵ یادی ۳۷ساڵەی جینۆسایدكردنی بارزانییەكان بە مەراسیمی تاجەگوڵێنە كراوەتەوە\nزاری كرمانجی – بارزان : ئەمساڵ بەهۆی بڵاوبوونەوەی ڤایرۆسی كۆرۆنا و ڕێكارەكانی تەندرووستی بۆ پاراستنی سەلامەتی كەسوكاری شەهیدان یادی ۳۷ساڵەی جینۆساید بارزانییەكان بە مەراسیمی تاجەگوڵێنە كراوەتەوە.\nعەبدوڵا حاجی مەحمود، وەزیری كاروباری شەهیدان و ئەنفالكراوان لە سەری گۆرستانی جینۆسایدكراوەكانی بارزانیەكان لە لێدوانێكیدا ڕایگەیاند : ئەمساڵ بەهۆی بڵاوبوونەوەی ڤایرۆسی كۆرۆنا و ڕێكارەكانی تەندرووستی بۆ پاراستنی سەلامەتی كەسوكاری شەهیدان یادی ۳۷ساڵەی جینۆساید بارزانییەكان بە مەراسیمی تاجەگوڵێنە كراوەتەوە.\nهەر بەبۆنەی یادی (٣٧)ساڵەی قوربانیانی جینۆسایدی بارزانییەكان وەزارەتی كاروباری شەهیدان وئەنفالكراوان بەیاننامەیەكی بڵاوكردەوە كە ئەمە دەقەكەیەتی\nكەس و كاری سەربەرزی شەهیدان و قوربانییانی جینۆسایدی بارزانیەكان\nئەمرۆ ( ٣٧ ) ساڵ تێدەپەڕێت بەسەر تاوانێكی گەورەی دژ بە بەهاكانی\nئایین و سروشت و مرۆڤایەتی ، تاوانی جینۆسایدی گەلی كوردستان كە تێیدا نزیكەی (۸٠٠٠)مرۆڤی بێتاوان تەنها بەهۆی كوردبوونیان جینۆسایدكران\nكۆمەڵكوژی بارزانییەكان سەرەتای پیلانێكی گەورە بوو بۆ لەناوبردن و پاكتاوی رەگەزی گەلێك كە دەیویست لەسەر خاكەكەی خۆی بە ئاشتی وئازادی بژی\nدوژمنانی كورد بۆ ئەم مەبەستە مەڵبەندی تێكۆشانی سەدەیەك خەبات و زێدی شۆڕشگێڕانیان لە بارزان كردە ئامانج و هەر لەدوای رێكەوتننامەی بەدناوی جەزائیرەوە دەستیان پێكرد، ساڵی ( 1975 ) هەزاران خێزانیان بەرەو دیوانییە و شارەكانی باشووری عێراق ڕاگوێزا ، بەخەیاڵی خۆیان بۆ ئەوەی دایان ببڕن لە چیا و گوندەكانیان ودەرفەت نەمێنێتەوە بۆ خەبات و مقاوەمەت دواتر بۆ ئۆردوگاكانی قوشتەپە و بەحركەو هەریر و گۆڕەتوو دەوروبەری هەولێر گوێزرانەوە، سەرەڕای قوربانیدان و باوەڕی بەرزی خەباتكارانەی بارزانیەكان و پشتیوانیی خەڵكی ناوچەكانی كوردستان و بەتایبەتیش شاری هەولێر ، بەڵام پیلانی نەخوازراوی رژێمی رەفتار فاشیستی بەعسی رووخاو بەردەوام بوو بۆ ئەنجامدانی تاوانێك كە لەمێژووی مرۆڤایەتیدا بوونی نەبوو\nلە ۳۱ / ۷ / ۱۹۸۳ یەكەمین قۆناغی ڕەشبگیری بارزانیەكان دەستپێكرد و بە سێ قۆناغ و لە ماوەی (۱۲) ڕۆژدا نزیكەی(۸٠٠٠) مرۆڤی بێتاوان دەستگیركران و لە بیابانەكاندا شەهید و بێسەروشوێن كران\nدوای ئەو تاوانە گەورەیە ڕژێمی بەعس لەسەر پیلان و بەرنامەی داڕێژراوی لە سڕینەوە و قڕكردنی گەلی كوردستان بەردەوامبوو ، كە بەپێی هەموو ئەوبەڵگە ڕاست و دروستانەی لەبەردەستن ئەوەی لە هەشتاكانی سەدەی ڕابردوو بەرامبەر بە گەلی كوردستان كراوە جینۆسایدە و دەچێتە ئاستی ئەو گەلانەی كە زۆرترین تاوانی كۆمەڵكوژییان بەرامبەر ئەنجام دراوە و زیانەكانی جینۆساید و دەرئەنجامە تاڵەكانی زامێكی قوڵی جەستەی ئەم نەتەوەیەن و ساڕێژبوونیان ئەستەمە، بەڵام مایەی شانازیە كە ئەو نەمرانە لە یادو بیرەوەری گەلی كوردستاندا سەرچاوەی ئیلهامی ژیان و بەرخودانن و تاوانبارانیش لە مێژووی رەشی مرۆڤایەتیدا دەمێننەوە.\nكەسوكاری سەربەرزی شەهیدان و ئەنفالكراوان\nهەرچەندە لەم ساڵدا بەهۆی بڵاو بوونەوەی ڤایرۆسی كۆرۆنا و رێكارەكانی خۆ پارێزی تەندروستی نەتوانرا وەك ساڵانی پێشوو ئەم یادە بكرێتەوە بەڵام وەزارەتی كاروباری شەهیدان و ئەنفالكراوانی حكومەتی هەرێمی كوردستان لە چوارچێوەی بەرنامەی حكومەت هەموو تواناكانمان دەخەینەكار تا خزمەتی شایستە پێشكەش بە كەسوكاری سەربەرزی شەهیدان و ئەنفالكراوان بكەین و یادی قوربانیەكان بەرز رابگرین و كار دەكەین بۆ بە جینۆساید ناساندنی ئەوتاوانانەی دەرحەق بە گەلەكەمان كراون\nلەماوەی رابردووشدا توانراوە لە كۆی ( ٣٠٠٠ ) رووفاتی ئەنفالكراوان و (596) روفاتی بارزانیەكان بگەرێنینەوە باوەشی كوردستان و بەردەوامین لە كاركردن بۆ دۆزینەوە و هەڵدانەوەی گۆرە بەكۆمەڵەكان و هێنانەوەی رووفاتی شەهیدانمان بۆ زێدی باو باپیرانیان ، هەروەها لەسەر ئەو بنەمایەی كە داداگای باڵای تاوانەكانی عێراق كەیسی كۆمەڵكوژی بارزانیەكانی بە بریاری ژمارە ( ٤ ج ١ )لەرێكەوتی ۱۱ / ٥ / ۲٠۱۱ بەجینۆساید و تاوانی دژ بە مرۆڤایەتی و تاوانی جەنگ ناساندووە ، لەبەر ئەوە دەبێت حكومەتی عێراقی فیدراڵ هەرچی زووە قەرەبووی ماددی و مەعنەویان بكاتەوە و پابەندبێت بە دەستور بەتایبەت ماددەی ( ۱۳۲) بۆ ژیانێكی شایستە و هاوتاو و هاوبەش و پێكەوە هەڵكردنی ئاشتییانە\nبە پلان و بەرنامەی نوێ لە هەوڵەكانمان بەردەوام دەبین بۆ ئەوەی گۆمەڵگای نێودەوڵەتی و ڕێكخراوەكانی مافی مرۆڤی جیهانیی تاوانەكانی كۆمەلكوژی كوردستان هاوشێوەی هۆلۆكۆست و قەتڵ و عامەكانی تری مێژووی مرۆڤایەتی بە جینۆساید بناسێنن.\nنەمری بۆ قوربانییانی جینۆسایدی بارزانییەكان و سەرجەم شەهیدانی رێگای ڕزگاریی كورد و كوردستان\n سەربەرزی و شكۆمەندی بۆ كەسوكاریان\nوەزارەتی كاروباری شەهیدان و ئەنفالكراوانی حكومەتی هەرێمی كوردستان


رێكخراوى تەندروستى جيهانى لە بارەى ڤاكسينەكانى كۆرۆنا هۆشدارى دەدات\n897 جار خوێندراوەتەوە\nبه‌ڕێوه‌به‌ری گشتيى رێكخراوى تەندروستيى جيهانیی، رایگەیاند، هەرچەندە لەم رۆژانەدا هەواڵى "هاندەر"مان پێگەيشتووە لەبارەى ڤاكسينى ڤايرۆسى كۆرۆناى نوێ، بەڵام لەم بابەتەدا پێویسته "بە ورياييەوە گەشبين" بین.\nتێدرۆس گيبريسیوس ئادهانۆم به‌ڕێوه‌به‌ری گشتيى رێكخراوى تەندروستيى جيهانیی لە ناوەندى رێکخراوەکە لەجنێڤەوە لە رێگەى ڤيديۆ كۆنفرانسەوە كۆبوونەوەيەكى لەگەڵ پسپۆرانى پەتازانی رێكخراوەكە ئەنجامدا.\nئادهانۆم سەرنجى بۆ زيادبوونى حاڵەتەكانى تووشبوون لە جەمسەرى باكوور راكێشا و رایگه‌یاند: "لە ئێستادا زۆر نيگەرانين لە زيادبوونى حاڵەتەكانى تووشبوون لە چەند وڵاتێكدا. بە تايبەتى لە ئەورووپا و ئەمريكا كە كارمەندانى تەندروستى و سیستەمى تەندروستى له داڕمان نزیكده‌بێته‌وه".\nئاماژەى بەوەشكرد، لە ساڵى ٢٠٢١دا پێويستيان بە ٢٣ مليار و ٩٠٠ ملیۆن دۆلارە بۆ بەرەنگاربوونەوەى كۆرۆنا.\nسەبارەت بە كارەكانى ڤاكسينى كۆرۆناش، به‌ڕێوه‌به‌ری گشتيى رێكخراوى تەندروستيى جيهانیی، دكتۆر تێدرۆس گيبريسیوس ئادهانۆم، جەختى لەوە كردەوە هەواڵى "هاندەر"مان پێگەيشتووە و ئەوەشى راگەياند كە لەگەڵ ئەمەشدا ئەوان بە "ورياييەوە گەشبينن" لەو ڤاكسينانەى كە لە مانگەكانى داهاتوودا دەخرێتە بازارەوە.\nدكتۆر تێدرۆس گيبريسیوس ئادهانۆم وتيشى، "ئێستا كاتى خاوبوونەوە نييە".


یادی 24 ساڵه‌ی کارەساتی هەڵەبجە لە شاری ئۆتاوا – Denegkan\nیادی 24 ساڵه‌ی کارەساتی هەڵەبجە لە شاری ئۆتاوا\nbydengekan\tMarch 22, 2012\tجینۆساید\nیادی 24 ساڵه‌ی ” تابلۆی کاره‌سات و ژان و زامی هه‌ڵه‌بجه ”\nله‌ناو سه‌ری هه‌ڵه‌بجه‌دا\nله هه‌ناوی هه‌ر به‌ر‌دێکما گوڵێک هه‌یه.\nله دوکه‌ڵی هه‌ر زامێکما خۆرێک هه‌یه\nله ئاسمانی هه‌ر خوێنێکما مه‌لێک هه‌یه و\nله‌ناو سه‌ری هه‌ڵه‌بجه‌شما\nگوڵ و خۆر و مه‌ل و یاری\nخۆشه‌ویستی گه‌لێک هه‌یه\nله ساڵیادی کاره‌ساتی زامی هه‌ڵه‌بجه،هه‌ڵده‌ستین به گێڕانی مه‌راسیمێکی شایسته بۆ ئه‌و یاده له شاری ئۆتاوا ،داواکارین له گشت دڵسۆزان و ئازادیخوازان و مرۆڤ دۆستانی شاری ئۆتاواو ده‌ورو به‌ری به‌شداری ئه‌و مه‌راسیمه بکه‌ن و دۆستان و ماف په‌روه‌ران له‌گه‌ڵ خۆیان بێنن .\nئه‌م یاده به نیشاندانی فلیمی دۆکیومێنته‌ری و شیعر و پانێلێک بۆ به‌ڕێزان:\n1_ د. جە‌عفە‌ری شێخولئیسلامی،” هه‌ڵه‌بجه سونبولی یه‌کبوونی میلله‌تێک”\n2 _ موحته‌شه‌م تاتایی ” جینۆساید له باکووری ئه‌مه‌ریکا ده‌ڕازێنرێته‌وه”\n٣- سەڵاح ئەحمەد ” ڕاستڕەوی و جینۆساید گەڕانەوە بۆ سەرەتاکان”\nOttawa, Ontario, K1V 6A5\nڕۆژ وکات : ڕۆژی هه‌ینی ڕێکه‌وتی 23/3/2012 کاتژمێر 7ی ئێواره تاوه‌کو 10ی شه‌و\nبۆ زانیاری زیاتر په‌یوه‌ندی بکه‌ن به :\nسه‌عید گوڵشه‌ن: 8055-700-613)\nئاراس ڕه‌شید: 5428-266-613)\nلیژنه‌ی ئاماده‌کاری هه‌ڵه‌بجه\nPrevious ٢١ساڵ بەدوای ڕاپەڕیندا؛ یادێک لە بزووتنەوەی شوراکان\nNext دوو شیعری عه‌لی ره‌زا نوری


گەڕانەوە بۆ دەستورێکی کات بەسەرچوو ئومێدێکی بێهودەیە! … هیوا ئەحمەد – Dengekan\nهەرچەندە دەستوەرە کۆنەپەرستەکەی عێراق لە ڕۆژی داڕشتن وبڕیاردان لەسەری تا ئەمرۆ هەرچی پرسە گرنگ و هەستیارەکانی ناو ئەم دەستورەهەیە تەنانەت یەک بەندیشیان لێجێبەجێ نەکراوە؛ وەک ماددەی ١٤٠، ناوچە جێناکۆکەکان، بودجەی پێشمەرگە و یاسای نەوت وگاز .. بەڵام ئەمە دەستوری سەردەم و هەلومەرجێکی سیاسی دیاریکراوە لە هێزهاوسەنگی نێوان هێزە ئیسلامیە شیعی و سونیەکان و ناسیونالیزمی کورد و عەرەب بە باڵادەستی ئەمریکا لە ناوچەکە وعێراقی دوای ڕوخاندنی ڕژێمی بەعس و سەدام. ئەو کات عێراق لە لایەن سوپای ئەمریکاوە داگیر کرابوو، حکومەتێکی ناوەندی بەهێزی پڕچەک وسوپایەکی بەهێز بونی نەبوو، ناسیونالیزمی قەومی عەرەبی و ڕژێمی بەعسەکەی ڕوخێنرابوو، هێزە ئیسلامیە شیعی و سونیەکانیش تازە پێیان دەخستە ناو دەسەڵاتەوە لە عێراق و دەسەڵاتێکی ئەوتۆیان نەبوو، ئێرانیش هێشتا کاریگەریەکی ئەوتۆی نەبوو لە عێراقدا، لە بەرامبەریشدا تەنها هێزێک کە یەک دەستترو جێگەو ڕێگەیەکی باڵادەستری هەبوو لەچاو ئەوانی تردا ناسیونالیزمی کورد وحیزبەکانی کوردایەتی بوو کە چەپڵەلێدەرو دۆستی سیاسەتەکانی ئەمریکا بون و بۆ یەک دەیە زیاتر بوو، سەرەڕای شەڕی ناوخۆکەیان و ناکۆیەکانیان، لە هەرێمی کوردستان دەسەڵاتدار بوون.\nلەم هەلومەرجە سیاسی و هێزهاوسەنگیەدا بوو کە دەستوری عێراق بەسەرپەرشتی پۆل برێمەر حاکمی سەربازی ئەمریکا لە عێراق و مەجلیسی حوکم داڕێژرا. هەر بەهۆی ئەم فاکتەرانەوە بوو کە ناسیونالیزمی کورد بە پشتیوانی ئەوکاتی ئەمریکا توانی دەسکەوتێکی زیاتر بۆ بەشداری لە دەسەڵاتی سیاسی عێراقدا بۆخۆی بپچڕێت، وەک فیدڕاڵیەت لە جیاتی ئۆتۆنۆمی، بەشە بودجەی ١٧%، پۆستە سیادیەکان، مادەی ١٤٠ و ناوچە جێناکۆکەکان وبودجەی پێشمەرگە و دۆسیەی نەوت و… بەڵام ئەمرۆ ئەو هەلومەرجە سیاسی و هێزهاوسەنگیەی ئەو کاتە کە بە قازانجی حیزبە کوردیەکان بوو گۆڕاوە و ئەمڕۆ هاوکێشەکە بەقازانجی حکومەتی ناوەندی و ئیسلامی سیاسی شیعی شکاوەتەوە. ئەمریکا بەڕەسمی لە عێراق و ناوچەکەدا شکستی سیاسی و سەربازی خوارد و زۆر پاشەکشەی کردوە و بڕیاردەری یەکلا کەرەوە نییە لە ناوچەکەدا و ڕەقیبگەلێکی تری وەک ڕوسیا و ئەوروپای لەبەرامبەردا بۆ پەیدا بووە، ناسیونالیزمی کورد وحیزبەکانی بزوتنەوەی کوردایەتی لەوپەڕی پەرتەوازەیی و دابەشبوندان و نوقمی قەیرانی سیاسی و حوکمڕانی و ئابوری بون، لە بەرامبەریشدا حکومەتی ناوەندی و هێزە ئیسلامیە شیعیەکان و سوپا و میلیشیا چەکداریەکانی وەک حەشدی شەعبی لەڕوی سەربازی و چەک و جبەخانە و توانای شەڕکردنیانەوە بەهێزتر بون، بە تایبەتیش دوای کۆتایهاتنی شەڕی دژی داعش و کۆتایهێنان بەدەسەڵاتی داعش و ئیسلامی سیاسی سونی لە ناوچەکانی عێراق و سوریا و پەلاماری سوپای عێراق و حەشدی شەعبی بۆسەر کوردستان و داگیرکردنەوەی کەرکوک وهەموو ناوچە جێناکۆکەکان بەپشتیوانیەکی بەهێزی ئێران، هاوسەنگی هێزی بە قازانجی حکومەتی ناوەندی و ئیسلامی شیعی شکاندۆتەوە، ئێستا بەپشتیوانی ئێران و تا ڕادەیەکیش ئەمریکا هەم لەڕوی سیاسی و سەربازیەوە باڵادەسترن و خۆیان بە براوەی شەڕ دەزانن و دەیانەوێ تەواوی هەلومەرجەکە و دەستورو یاساکانی وڵات بەقازانجی خۆیان بگۆڕن کە ڕەنگدانەوەی ئەم باڵانسە نوێە بێت. هەروەها دەیانەوێت لەڕوی یاسایی و دەستوریشەوە پاشەکشەی زیاتر بەسەر دەسەڵاتی کوردیدا بسەپێنن. هەر بۆیە ئەم دەستورەی ئێستا وەک خۆی نامێنێتەوە و گۆڕانی ڕیشەیی بەسەردا دەهێنن و بنەمایەک نابێت بۆ گفتوگۆو ڕێکەوتنەوە لەگەڵ هەرێمی کوردساتاندا هەرچەندە حیزبە کوردیەکان لە ئاکامی شکستی خۆیاندا جەختی لەسەر دەکەنەوە.\nPrevious عه‌بادی یه‌كه‌م چه‌خماخه‌ی مل ملانێ بۆ ركابه‌ره‌كه‌ی داده‌گیرسێنێت….. حامی ئه‌حمه‌د عه‌لی\nNext دنیابینیی چینایەتی لە چیرۆکی ” تەنها حەوت هەنگاو” ی عەبدوڵا ئەحمەد سادقدا